AUO-ko Septorrinoplastia Funtzionalari buruzko lehen jardunaldia - Osaraba\nAUO-ko Septorrinoplastia Funtzionalari buruzko lehen jardunaldia\nPasa den azaroan AUOko Santiagoko areto nagusian Araba Unibertsitate Ospitaleko I. Septorrinoplastia Funtzionaleko Jardunaldia izan zen non 30 espezialista baino gehiago bildu baitziren.\nHainbat dira septorrinoplastia teknika jorratzen duten ikastaroak eta jardunaldiak, esaterako, Bartzelona, Madril, Valentzia eta Gijongo ospitale handiek antolatutakoak; areago da, horietako batzuek zuzeneko eta zeharkako saio kirurgikoak ere eskaini dituzte eta gure Erkidegoan hauxe izan da halako ezaugarriak dituen egin den lehendabizikoa.\nOspitalean septorrinoplastia funtzionalari buruzko egunerapen jardunaldia antolatu dugu espezialitatean sudurreko patologiaren prebalentzia handia delako. Izan ere, alde bakar edo biko sudurreko arnas gutxiegitasuna kontsulta eskatzeko motiborik ohikoena da Rinologiako Atalean, horren ondorioz, hainbat ebakuntza kirurgiko izaten dira arazo horri konponbide bat ematekotan.\nJardunaldi honetan, AUO-ko ORL Zerbitzuko Rinologia Atalak, hain zuzen ere, esperientzia eta kasu partikular bakoitzeko konponbideak azaldu zituen sudurreko ezagutza hobetu nahian. Horretarako, zenbait azalpen teorikoren bidez, bideo kirurgikoak erakusteaz gain, zenbait teknika eta ekintza kirurgikoak nahiz mota bakoitzeko jarraibideak ere aztertu zituzten. Bestetik, septorrinoplastia funtzionalari eta prebalentzia handiko patologien tratamenduari hasiera emateko oinarrizko ezagutzak jorratu zituzten.\nJardunaldiari amaiera emateko kasu klinikoei buruzko mahaingurua burutu zen non Gurutzeta eta Donostia Unibertsitate ospitaleetako Rinologia sailetako ordezkariek hartu zuten parte. Izan ere, bi ospitale horietan ere gero eta ohikoagoak dira halako interbentzioak.\nEkitaldian Miguel Mancebo doktore asturiar ospetsuak hartu zuen parte gonbidatu moduan. AUOko Otorrinologia Zerbitzuko Rinologia Ataleko Gonzalo Mancebo Mata eta Jorge Andres Nuñez doktoreak egon ziren antolatzaile eta Otorrinolaringologia Euskal Elkarteak parte hartu zuen laguntzaile moduan .\nJardunaldi honen arrakastaren ostean Ospitale honek sudurreko patologia funtzionaleko erreferentea izan nahi du.\nNext story AUO Txagorritxuko Errehabilitaziorako instalazio berriak irekita\nPrevious story Autobabesaren plan berriak Agurain, Legutiano eta Valdegovia osasun-zentroetan


Etorkizuneko erronkak tokiko merkataritzarako - SPRI\nEtorkizuneko erronkak tokiko merkataritzarako\nAzkuna Zentroa acoge el próximo 8 de octubre un encuentro sobre los nuevos desafíos a los que se enfrenta el comercio urbano\nUrriaren 8an, Azkuna Zentroak hiriko merkataritzaren erronka berriei buruzko topaketa egingo du\nGaur egungo hiriek merkataritza tradizionalaren eraldaketaren lekuko bihurtu dira. Kontsumitzaile berriak, retail-joera berriak eta teknologiaren agerpenak paradigma aldaketa erradikala ekarri du. Ekintzaile merkataritza txikiak arrakastarako estrategia bat garatu dezake? Nola lilura ditzake nativo digitalak bere bezero bihur daitezen? Erantzunak urriaren 8an aurkitu ahal izango dituzu bilbaoDendak elkarteak antolatutako Etorkizuna al du Tokiko Merkataritzak topaketan, non lehen mailako adituek eztabaidatuko duten gai interesgarri honi buruz.\nHitzaldien programa Gaur egungo joerak Retailean, kontsumitzaile berriak, Z belaunaldia, konsumo ohiturak eta etorkizunerako aukerak hitzaldiarekin hasiko da. Bertan, Iñigo Gallok, IESEko Zuzendaritza Komertziala saileko irakasle atxikia, Bezero berriak lortzeko gakoak eskainiko ditu, Txikizkako merkataritzaren erronka nagusienetako bat. Geroago, Laureano Turienzo, retail arloko nazioarteko aditua izango da, honek Negozio-eredu berriak merkataritzan jorratuko ditu. Sektore bat non bi joera nagusi daude: desberdina zara ala merkea zara. Ideia honetatik abiatuta, saltzaileek desberdina izatearen beharra dute.\nJardunaldiko hitzaldiei Fernando Barrenecheak, SUUMA & B10 Projects enpresako negozio garapeneko arduraduna, bukaera emango dio Eraldaketa digitala ponentziarekin. Aditu honek, merkataritza establezimendu baten digitalizazioan aurrera egiteko eta estrategia digital arrakastatsua burutzeko ezarri behar diren ekintza jakin batzuen inguruan arituko da. “Establezimenduaren jarduera, kokapena edo baliabideak edonoloakoak direla ere”, dioen arabera. Topaketa Etorkizunerako gakoak txikizko merkataritzaritzarentzat izeneko mahai inguru batekin osatuko da, non hiru adituek parte hartuko dute.\nJardunaldia, Adela Ucar kazetariak gidatuta, Rafael Gardeazabal bilbaoDendak-eko presidentea eta Xabier Ochandiano, Garapen Ekonomikoa, Merkataritza eta Enplegu Saileko zinegotzi ordezkariaren parte hartzea izango du. Goizeko 9:00etatik 14:00etara ospatuko da eta Juan Andrades, Eusko Jaurlaritzako Merkataritza zuzendariak itxiko du.\nInformazio gehiago: www.bilbaodendak.eus


Sestaoko Udala - Etxebizitza gastuetarako prestazio osagarria\nEtxebizitza Gastuetarako Prestazio Osagarria hilero jasotzen den prestazio ekonomikoa da, Diru Sarrera Bermatzeko Errentaren pertsona titularren etxebizitza edo ohiko bizitokiaren alokairu gastuei aurre egiteko.\nPrestazio hau ematen jarraituko da, hura onartzeko arrazoiek badiraute, prestazioa titularrentzako aurreikusitako baldintzak betetzen badira eta Diru Sarrerak Bermatzeko Errentaren titular izaten jarraitzen bada, prestazio horri loturik gelditzen delarik, eta harekin batera bi urtez behin berrituko delarik.\nPrestazioaren zenbatekoa ez da inoiz izango etxebizitzaren edo ohiko bizitokiaren benetako alokairu gastuak baino handiago izango, eta 2012 urterako kopuru hori gehienez ere 250 eurokoa izango da hilean.\nOrokorrean, eta jarraian adierazten diren betekizunetako bat betetzetik salbuesten duen inguruabar bereziren bat egon ezean, Etxebizitza Gastuetarako Prestazio Osagarriaren eskabidearen titular izateko, pertsona interesatuak honako betekizun hauek bete behar ditu:\nDiru Sarrerak Bermatzeko Errentaren titular izatea.\nEtxebizitzaren edo ohiko bizitokiaren aldiroko alokairu gastuei aurre egin beharra izatea, etxebizitza ez delarik izango inolako babes publikoko etxebizitza motakoa.\nEtxebide zerbitzuan inskribatua egotea edo alokairuko etxebizitzaren eskabidea eginda izatea.\nTitularrarekin hirugarren mailarainoko odol-ahaidetasunik ezkon-ahaidetasunagatik ez izatea pertsona eskatzailearen bizikidetasun-unitatea osatzen dutenen eta etxebizitza alokatu duen pertsonaren bizikidetza-unitateko kide den edozein pertsonen artean.\nJabetzan edo usufruktuan etxebizitzarik ez izatea.\nSestaon erroldatuta dauden pertsonentzat, Etxebizitza Gastuetarako Prestazio Osagarriaren eskabidea Lanbide-Euskal Enplegu Zerbitzuak Sestaoko udalerrian duen bulegoan egingo da.\n2/2010 Dekretua, urtarrilaren 12koa, Etxebizitza¬ko Gastuetarako Prestazio Osagarriari buruzkoa, 2010eko urtarrilaren 19ko 11 zk. Euskal Herriko Agintaritzaren Aldizkarian argitaratua.


Giorgio Morandi artistaren obrak bildu ditu Guggenheim museoak | Kultura | Berria\nGiorgio Morandi artistaren obrak bildu ditu Guggenheim museoak\nArtista italiarraren lau hamarkadako koadroak daude ikusgai museoan ‘Atzera Giorgio Morandi eta Antzinako Maisuak’ erakusketan. Morandiren artelanekin batera, haren inspirazio iturri nagusien lanak erakutsiko ditu museoak; Espainiako Urrezko Mendea eta Boloniako Eskola. Gaur zabalduko dute erakusketa, eta urriaren 6ra arte bisitatuko ahalko da.\n“Proiektuaren hasiera-hasieratik argi genuen: honek ezin zuen izan Morandiren beste erakusketa bat. Artistaren alde ezezagunak azaleratzea zen gure nahia”. Hari horretatik tiraka ondu du ‘Atzera Begira. Giorgio Morandi eta Antzinako Maisuak’ erakusketa Petra Joos komisarioak, Givanni Casini eta Vivien Greenen laguntzarekin batera. Joosek dio ohiko erakusketak “monografikoak” izaten direla, eta eurek Morandiren “beste aldeak” ikusarazi nahi izan dituztela. Horretarako, artista italiarraren lanen ondoan, hark inspirazio iturri izan zituen beste artista batzuen obrak jarri dituzte. Gaurtik urriaren 6ra arte egongo da ikusgai erakusketa, Guggenheim museoan.\nHiru aretotan banatu dituzte obrak, eta Morandiren ibilbide artistikoaren lau hamarkada biltzen dituzte. Lehenengo aretoko koadroetan, Espainiako Urrezko Eskolako artisten lanak daude ikusgai, Morandiren loreontzien irudiekin batera. Bigarren gelan, Boloniako Eskolako XVI. mendeko maisuak dira inspirazio iturri. Eguneroko bizitzako objektuak bihurtu zituen Morandik protagonista. Hirugarren aretora igarota, Jean Batpise Simeon Chardin artista frantsesaren pinturak ageri dira. Haren karta-gazteluak baliatu zituen Morandik.\nDetaile txikien garrantzia\nÑabarduretara egin zuen Morandik, koadroetako xehetasun konkretuak interesatzen zitzaizkion. Horren bila jardun zen bere aurretik artista izan zirenen lanetan arakatzen, eta horrek markatu zion bere estiloaren bilakaera ere. XX. mendeko artista izan zen Morandi, eta batik bat natura hila irudikatzen zuen artistak. Hala ere, etapa artistikoaren arabera eraldatuz joan zen estiloa. Argitasuna, irudiaren konposizioa edo aztergai zituen irudiak aldatu egin zituen urteen joanean.


Gorbeiako Aterpea | Ametsa\nZER EGIN GORBEIAN\nGorbeiako Parke Naturaleko Informazio guneak\nGorbeia & Ama Dablam 19\nMendia beti izan da oso garrantzitsua gure familian, eta jarraitzen du horrela izaten. Bertan bizi gara, gure esperientziak maite dugun jendearekin partekatuz, eta honek eskalatzaile baina batez ere pertsona moduan hobetu egiten gaitu; azken finean, mendian hazi eta hezi gara. Yoli eta Josebak hainbat expediziotan parte hartu zuten Himalaia, Andeetan… baina erronka berri bati ekin zioten: seme bat izatea, eta horrela hasi ziren mendiaz gozatzeko modu desberdinak ezagutzen. Hasieran ni motxilan, gero bizikletako aulkitxoan…\nHazten nindoan heinean aktibitate berriak deskubritzen genituen; adibidez, Txekia eta Frantzian egin genituen egun batzuetako kanoa jaitsierak edo bizikleta zeharkaldiak, beti gure kabuz.\nBaso eta errekaz betetako urte batzuen ondoren, mendi gailurrek gure atentzioa deitu zuten berriro, barnean gordeta 10 urte zeramaten sentzazioak berpizten. Pirinioetako hirumilakoetan hasi ginen (Aneto, Vignemale neguan…), eta handik Alpeetara joan ginen, Ecrins aldera. Nire gurasoak gazteak zireneko ibilbide oso antzekoa egiten genbiltzan, baina kasu honetan hirurok batera.\n2010ean Nepalera bidaiatu genuen eta bertan Everesteko trekking famatua egin genuen, aldaera txiki batzuekin. 5.600m-ra arteko pare bat mendi igo genituen, munduko mendi altuenez inguratuta geunden bitartean, baina bidaia hartako momenturik ikusgarriena Ama Dablameko oinarrizko kanpamentuan egotea izan zen, mendi dotore honek zeruan marrazten duen profil ederraz liluraturik. Momentu horretan esan nion neure buruari noizbait bueltatuko nintzela, ez nuena espero zen hain laster izatea.\nNire gurasoak 95ean egonak ziren, Iñaki Garcia, Iñaki Unanue eta Bittor Artolarekin; aita oinarrizko kanpamentura bueltatu behar izan zen, motxila jauzi baitzitzaion zorigaiztoko despiste batengatik, eta Bittorrek 3. kanpamendutik gora buelta eman zuen. Yolik tontorra egin zuen, beste bi lagunekin batera, Iñaki eta Iñaki; honek Ama Dablam eskalatzen zuen lehen emakume euskaldunean bihurtu zuen, eta beharbada estatu mailan ere. Joseba, ordea, nahiz eta beste saiakera bat egin oinarrizko kanpamentura jaitsi eta segituan, lagunak jaisten lagundu zituen, eta tonotrrik gabe geratu zen.\nEsan dezakegu nire mendiarekiko erakarpen eta miresmenagatik proposatu niola aitari Ama Dablam igotzen saiatzen, eta aitaren bueltatzeko gogoengatik jaso nuela zalantza gabeko baiezko erantzuna. Horrela jaio zen ideia, askorentzat munduko mendi ederrena dena eskalatzeko proiektuari lekua eman diona.\nAINARA NUTRICION, FACTORES LIMITANTES Y RIESGOS MEDICO-NUTRICINALES EN ALTA MONTAÑA\nPreparación física. Entrenamiento.\nIkastaldeentzako geologia ibilbide didaktikoak\nNeurrira egindako programak\nÁngel Sopeña Aterpea\nTel: 946 33 81 48\nYoli 645 70 38 24\nJoseba 711 77 66 48


Mozorroak, dantza, musika eta dibertsioa, hotzari aurre egiteko pilularik onenak - Berriak - Hernani\nMozorroak, dantza, musika eta dibertsioa, hotzari aurre egiteko pilularik onenak\nOstiraletik hasita eta astearteko sardina ehortzi arte bost egun datozkigu ekitaldiz beteta. Musika, dantza, zirkua, jolasak eta mozorroak eguneroko ogi izango ditugu herrian. Hotzari eta hezetasunari aurre egiteko modurik onena.\nOstiralean, 15:15ean abiatuko da Hernanin aurtengo Inauterien egitaraua. Jaien hasiera ikastetxeetako haurrekin izango da. Aurten Inmaculada ikastetxeko ikasleek prestatuko dute bertsoa. Ondoren, haurrentzako ikuskizuna izango da Plaza Berrian.\nIruñatik Broken Brother Brass Banda taldea etorriko da kaleak alaitzera. Hernaniko Musika Bandak (Le Carnaval des Animaux) Biterin kontzertua emango du, eta kiroldegian pilota partidak egongo dira.\nGiroa berotuta, larunbatean, DJ Iñigo Etxenikek dantzan jarriko ditu herriko gaztetxoak, 18:30etik aurrera, Atsegindegin. Gauean ere, helduagoek izango dute gorputza astintzeko aukera Iñigo DJ-ak markatuko duen erritmoan, Atsegindegin.\nArratsaldean, txikienentzat zirku ikuskizuna izango da Milagrosan. Eta, egun osoan, erromeriak eta txarangen doinuak ez dira faltako hotzari aurre egiten laguntzeko.\nIgandean, Ttarla eta Inmaculadako konpartsak irtengo dira Urbieta kaletik. Arratsaldean, Ezkiaga pasealekuan, Circo Los Brasilgo konpainiaren Vintage brothers familia osoarentzako ikuskizuna ikusteko aukera izango da.\nAstelehena haurrentzako eguna izango da; jolasak eta puzgarriak, erraldoiak eta buruhandiak, poniak eta zezen txikiak izango dira egunean zehar.\nAsteartean, 18:30ean, bukatuko dira inauteriak sardinaren ehorzketarekin. Ekitaldi horretarako mozorrotzeko gonbita egiten zaie herritarrei.\nJai Batzordeko kideek sari berezia emango diote mozorrorik originalena-berritzaileena-politena daraman koadrilari.\n*Euria egiten badu, ekintzak lekuz mugituko dira.


Ostalaritzaren sektoreari laguntzeko hobariak onartu ditu Donostiak - Deia\nOstalaritzaren sektoreari laguntzeko hobariak onartu ditu Donostiak\nDonostiako alkate Eneko Goia, prentsaurreko batean. Donostiako Udala\nDonostiako alkate Eneko Goia, prentsaurreko batean.\nDONOSTIA. Koronabirusaren pandemiak ostalaritzaren sektorean eragindako kalte ekonomikoak gutxitzeko asmoz, Donostiako Udalak sektoreari laguntzeko hainbat hobari onartu egin ditu. Zaborrak biltzeko tasa eta jabari publikoren erabilera pribatiboa eta aprobetxamendu bereziaren gaineko tasa aldatuko ditu, batik bat.\nDonostiako alkate Eneko Goiak esan du, Gipuzkoako Ostalaritza Elkartearen eskaerari jarraituz, aipatutako bi tasen gaineko hobariak luzatuko direla, covid-19aren pandemia dela eta hartutako erabaki publikoek jarduerari osorik edo partzialki erasaten ditoen bitarte guztian.\nHorrenbestez, Lehendakariak 2020ko azaroaren 5ean hartutako 38/2020 Dekretuaren bidez, edota ondoren argitaratutakoen bidez, negozioa ixteko hartutako neurriren batek erasandakoek hobaria izango dute zaborrak biltzeko tasan. Bestalde, bigarren seihilekoan % 33ko hobaria jasoko dute Mahai eta aulkien gaineko tasan.\nHitzarmena Udalak eta Kutxa Fundazioak adostu dute, eta horri esker, berriz antolatuko dira Mandasko Dukearen pasealekuaren ekialdeko eraikinetara jaisten diren Aldakoeneako hegaleko lurzoruak. Gainera, proiektatutako esku hartzeak nabarmen hobetuko du gune horretako ibilgailuen zein oinezkoen irisgarritasuna, Aldakonea egoitzakoa eta Egiako goiko aldekoa.\nTokiko Gobernu Batzordeak hasierako onarpena eman dio San Bartolomeko Hiri Antolaketarako Plan Bereziari. Helburua da, bertan egongo diren ekipamenduen duseubya eta irtenbideak zehaztea. Hala nola, hurrengo ekipamenduak zehazten dira: saltoki gunea, parkea, bertan aurreikusita dagoen Topoaren geltokia eta eremuaren goiko aldea.\nPlan Bereziak, halaber, erantzuna ematen dio saltoki gunea eta parkea inguruan integratzeari, baita saltoki gunearen sarrera-irteerei zein bertan egongo den aparkalekuari ere. Azken honek 200 plaza baino gutxiago izango ditu, eta gainera, hiriko bizikletentzako aparkaleku estalien sarearen parte izango den aparkaleku estalia izango du.\nJolasak zein lurzorua aldatzeko eta berriak jartzeko kontratua hurrengo parkeetan: Nafarroa Behera, Baldomero Anabitarte, Azkoitia eta Alice Gulick.\nLurzorua aldatzeko kontratua hurrengo parkeetan: Katalunia plaza, Araba parkea, Hiru Damatxo plaza eta Ametzagainako haur parkea.\nHiriko 24 parketan hobekuntzak egiteko kontratua hurrengo auzoetan: Amara, San Roque, Sagues, Ulia, Egia, Intxaurrondo, Igeldo, Antiguo, Igara, Errotaburu, Aiete, Miramon eta Altza.\nTokiko Gobernu Batzordeak onartu du autokontsumorako eguzki-instalazio fotovoltaikoak jartzeko proiektuak aurrera eramateko kontratazio espedienteak onartzea hurrengo lekuetarako:\nZuhaiztiko kiroldegian instalazioa egiteko, 6 hilabeteko epea eta 292.847 euroko aurrekontua izango da.\nIntxaurrondo Hegoa Eskolan instalazioa egiteko, 4 hilabeteko epea eta 136.529 euroko aurrekontua izango da.


Hasi dituzte Azkoitiko Gaztanenea eremuan parke estalia egiteko obrak - Urola Kostako Hitza : Urola Kostako Hitza\nBEREZIA Beste zazpi koronabirus kasu detektatu dituzte eskualdean\nHasi dituzte Azkoitiko Gaztanenea eremuan parke estalia egiteko obrak\nAzkoitiko Udalak aste honetan hasi ditu Gaztanenea eraikinaren ondoan parke estalia egiteko obrak. Langileek lau hilabete izango dituzte parkea egiteko, baina udalak lehenago amaituko direla aurreikusten du.\nLurzorua egokitzen hasi dira langileak. (Azkoitiko Udala)\nAzkoitiko Udalak hasi ditu Gaztanenea eraikinaren ondoan eraikiko duen parke estaliaren obrak. Eremu horretatako lurzorua egokitzen hasi dira dagoeneko langileak, hori izango baitute aurreneko eginbeharra, eta ondoren hasiko dira parkea eraikitzen. Urbabil enpresa arduratuko da lanez, eta hark lau hilabete izango ditu obrak egiteko. Dena den, lanak lehenago amaituko direla aurreikusten du udalak, horretarako datarik oraindik zehaztu ez badu ere. Proiektuaren aurrekontua 149.374 eurokoa da.\nAzkoitiko Xabier Munibe ikastolako, Bizilore eskola aktiboko eta Floreaga ikastetxeko ikasleek joan zen abenduan aukeratu zuten datozen hilabeteetan gauzatuko duten parke estalia. Haurrek hiru proposamenen artean aukeratu zuten egurrezko parkea; udalaren arabera, parkea “inklusiboa” izango da, hango eremu bat behar bereziak dituztenei zuzenduta egongo delako.\nUdalak duela aste batzuk bukatu zituen Xabier Munibe kalean egindako obrak, eta besteak beste, bidegorria lekuz aldatu eta oinezkoek “lehentasuna” izango duten gunea egokitu zuten han. Hain zuzen ere, parke estalia lan horien “osagarri” izango dela adierazi du erakundeak.\nAne Gil: "Esan digute ETB3 sortu zenetik audientzia handiena lortu duen saioa izaten ari dela"\nBeste zazpi koronabirus kasu detektatu dituzte eskualdean


Borja Sémperrek politika utziko du\nGipuzkoako PPko presidenteak politika uzteko hautua egin du. Astearte eguerdian eman ditu erabakiaren inguruko azalpenak, eta politika uzteko arrazoien artean aipatu ditu familia eta Ernst Young aholkularitza taldeak egindako lan eskaintza. Aurrerantzean multinazionalarentzat egingo du lan, erakundeekiko harremanen zuzendari gisa.\nBorja Senperrek eman dio bere erabakiaren berri PPko presidente Pablo Casadori: politika utziko du. Alderdiko ardura eta karguak datozen egunetan utziko ditu Gipuzkoako PPko presidente eta Eusko Legebiltzarreko PPren eledunak.\n17 urte zituenetik da PPko alderdikide Borja Sémper Pascual (Irun, 1976). EHUn egin zituen Zuzenbide ikasketak, eta 1995ean Irungo zinegotzi gisa hautatua izan zen. 2003. urtetik da Eusko Legebiltzarreko kide, eta 2013az geroztik alderdiko eledun gisa aritu da bertan, Arantza Quirogak politika uztea eragin zuen krisiaren ostean.\nIa aho batez hautatua izanik, Gipuzkoako PPko presidente izan da 2009tik. Kargu horiez gain, Donostiako zinegotzi ere bada egun.\n2018an PPk egindako kongresuan, EAEko PPk hartutako postura berarekin, Soraya Saenz de Santamariaren hautagaitzaren alde egin zuen Sémperrek. Saenz de Santamariari egun PPko presidente den Pablo Casado gailendu zitzaion ordea, eta ordutik alderdiko zuzendaritzarekin gatazkak izan ditu Sémperrek.\nAstearte eguerdian hautuaren arrazoiez mintzatu da publikoki, Donostian egin duen agerraldian. Bere esanetan, alderdi barruan izandako gatazkek ez dute zerikusirik izan politika uztea erabakitzerakoan. Egindako adierazpenen arabera, "familiagatik eta lan eskaintza batengatik" utziko du jardun politikoa. Zehaztu duenez, erakundeekiko harremanen zuzendari arituko da Ernst Young aholkularitza taldearentzat. Multinazionalak Bilbon du EAEko egoitza, Iberdrola dorrean.\nKanal hauetan artxibatua: Politika | PP | EAE


otsaila | 2020 | Iruña-Veleia, egia ala gezurra? | 2 orria\nData: 2020(e)ko otsailaren 15a Egilea: elexpuru\nIruña-Veleia auzian Berriak, eta batez ere bere komikigile Patxi Huarte Zaldieroak duen jarrera kritikatuz gutuna, Jose Mari Lejardik, Tomas Urzainkik eta Patxi Alañak sinatua.\nOtsailaren 10ean Oihan Larrañaga kazetariak egin zidan elkarrizketa sarean da dagoeneko.\n(Azpian gazteleraz / Abajo en castellano) Auziaren oinarria: Fiskaltzak eta akusazio partikularrak Eliseo Gili 285.600 €ko multa jartzeko eskatzen dute 476 pieza arkeologiko kaltetzeagatik. Jaurlaritzak, Ondarearen jabeak, bakoitza 600 eurotan baloratu du. Deklaratzen du, Teresa Izquierdo Marculetak, Eusko Jaurlaritzako Kultura … Jarraitu irakurtzen →\nData: 2020(e)ko otsailaren 12a Egilea: elexpuru\nGrafologia da Eliseo Gili faltsifikazioa leporatzeko akusazioari geratzen zaion bitarteko bakarra. Gaurko saioan Ertzaintzako Grafistika eta Dokumentoskopia Saileko bi agentek deklaratu dute. Sail honek 2013an egin zuen gaiari buruzko txostena, eta gaurkoan bi agenteek berretsi besterik ez dute egin orduan … Jarraitu irakurtzen →\n(Azpian gazteleraz / Abajo en castellano) Gaurko saioan epaiketak 180 graduko bira eman du. Arratsaldeko hirurak aldera amaitu da, eta titular askorako eman ditu. Lehenik eta behin, Paloma Lópezek eta Isabel Ortizek, Arabako Foru Aldundiko Zaharberritze Zerbitzuko teknikariek, egindako adierazpenak … Jarraitu irakurtzen →\nEgunen batean norbaitek egin beharko du egun hauetako titularren eta notizien azterketa, zein baino zein… harrigarriagoak baitira. Ondorioa: euskeraren sorrera X. mende inguruan edo kokatu behar da. Grafitoek euskera Araban, konkretuki Iruña-Veleian, sortu zela frogatu nahi zuten, eta abar. Correo, … Jarraitu irakurtzen →\nForuan hitzaldia Iruña-Veleiaz ostiral honetan, otsailak 14\nBestalde, Hamaika Telebistan elkarrizketa egingo dit Oihan Larrañaga kazetariak asteartean, otsailak 11, gaueko zortzietan.\nGilen defentsak epaiketa balio gabe uztea eskatu zuen hasieran, grafitoen zaintza-katerik ez delako egon, piezak kereila jartzailearen (Arabako Foru Aldundia) esku egon direlako gaia judizializatu zenetik, eta hainbat eskutatik pasatu direlako. Baina epaileak ez du epaiketa deuseztatu nahi izan. 2007an … Jarraitu irakurtzen →\n“Inoiz hartu behar ez zuen bidea hartu du Iruña-Veleia aferak”, Kontseiluaren adierazpen instituzionala\nKontseiluak, Euskararen Gizarte Erakundeak, adierazpen garrantzitsua egin du epaiketaz. Hona hemen: 2020-02-03 16:53 Epaiketa hasi den egunean, Euskararen Gizarte Erakundeen Kontseiluak bide egokira ekartzeko deia egin du. Kontseiluaren arabera, luze, luzeegi doan afera da Iruña-Veleia izenez ezagutzen duguna, eta inoiz … Jarraitu irakurtzen →


Elika ganadería | Animalia basatien laginak hartzeko gida 16/01/25 - Elika ganadería\nAnimalia basatien laginak hartzeko gida 16/01/25\nIturria NEIKER, ELIKA, DDFF\n"Ehiza larriko espezien laginak hartzeko gida" dokumentuaren helburua da azaltzea animalia basatien zer lagin hartu behar diren eta nola hartu behar diren, ondoren laborategira bidaltzeko. Gida hori NEIKER-Tecnaliak egin du, ELIKAren eta hiru foru-aldundien laguntzarekin.\nGainera, informazio-bideo bat egin da prestakuntza-ekintzei laguntzeko.\nGida eta bideoa\nEuskal Herrian, ibilgailuren batek harrapatutako edo ageriko arrazoirik gabe hildako animaliak aztertzen dira, baita gaixo aurkitutako eta sendatzeko zentroetan utzitako animaliak ere. Alabaina, espezie zinegetikoen kasuan, ehiztarien laguntza behar-beharrezkoa da, eremu bakoitzeko animalia gehiago aztertu ahal izateko. Tiroz botatako animalien laginak laborategiko analisiak egiteko erabil daitezke eta, horri esker, beren osasun-egoera zehaztu daiteke eta interes-gune bakoitzean zer patogeno aurki ditzakegun jakin daiteke.\nHonako animalia hauek aztertzen dira: basurdeak, oreinak, orkatzak, erbiak, hainbat karraskari eta hegazti mota, eta zenbait haragijale (azkonarrak eta azeriak, esaterako). Animalia horiek guztiek besteak beste gaixotasun hauek ote dituzten aztertzen da: behien tuberkulosia, yersiniosia, hidatidosia, mingain urdina, mukieria eta hazteria.\nGida eta bideoa ehiza larrian aritzen diren hiru lurralde historikoetako eragileei banatuko zaizkie.


Berreskuratu Outlook Express Tempo-ren datuakrary Fitxategiak\nHasiera Produktuak DataNumen Outlook Express Repair Berreskuratu Outlook Express Tempo-ren datuakrary Fitxategiak\nNoiz Outlook Express .dbx fitxategia trinkotzen du, tempo bat sortuko durary .dbt fitxategia .dbx fitxategiaren karpeta beraren azpian. Adibidez, Inbox.dbx fitxategi trinkoa bazara, orduan tenpoarary fitxategia Inbox.dbt izango da.\nEragiketa trinkoan errorea gertatzen denean eta zure posta karpetara ezin baduzu gehiago sartu, ezin dituzu .dbx fitxategitik nahi dituzun datuak berreskuratu, orduan posible da zure datuak tempotik berreskuratzea.rary .dbt fitxategia, honela:\nAurkitu .dbx fitxategia gordetzen den karpeta.\nEgiaztatu tenpororik dagoenrary .dbt fitxategia karpeta beraren azpian.\nBai bada, aldatu izena .dbx fitxategiaren luzapenarekin beste fitxategi batera. Adibidez, .dbt fitxategiari Inbox.dbt deitzen bazaio, InboxTemp.dbx izena aldatu dezakezu.\nErabili DataNumen Outlook Express Repair InboxTemp.dbx fitxategia eskaneatzeko eta bertatik mezu elektronikoak berreskuratzeko.


Irekia Eusko Jaurlaritza - Gobierno Vasco :: Ertzaintzak legez kanpoko dokumentazioa faltsutzen eta saltzen zuen erakunde bat desegin du Donostian\nErtzaintzak legez kanpoko dokumentazioa…\nErtzaintzak legez kanpoko dokumentazioa faltsutzen eta saltzen zuen erakunde bat desegin du Donostian\n2020.eko urriak 04\n\nErtzaintzak legez kanpoko dokumentazioa faltsutzen eta saltzen zuen erakunde bat desegin du Donostian Iturria: Irekia\n\nMu_oa_Ertzain_Etxea_Donostia_01.jpg Iturria: Irekia\nBederatzi pertsona atxilotu dituzte Gipuzkoako hiriburuan\nErtzaintzak bederatzi pertsona atxilotu zituen ostegunean Donostian, dokumentazioa faltsutzearen eta legez kontra saltzearen delitua leporatuta. Hiru atxiloturi legez kontrako dokumentu horiek prestatzea eta banatzea leporatu diete. Ikerketak zabalik jarraitzen du. Polizia-operatiboa joan den ostegunean burutu zen Donostiako hotel batean, hauteman baitzuten pertsona bat ustez faltsua zen Estatu Batuetako pasaporte diplomatiko batekin erregistratu zela eta, gainera, hoteleko bilera-gela bat kontratatu zuela.\nDonostiako Ertzain-etxeko patruilak instalazioetara hurbildu ziren beharrezko egiaztapenak egitera, eta adierazitako gelan zeuden edo gelatik irten berri ziren pertsonak identifikatu zituzten. Agenteek prebentziozko miaketa egin zieten pertsonei, eta gela ere miatu zuten. Bertan ustez faltsuak ziren dokumentu ugari eta diru-kopuru esanguratsua, dirudienez aipatutako dokumentuen salmentarekin erlazionatutakoa, aurkitu zituzten.\nEuropa erdialdeko herrialde bateko pasaporte baten, gidabaimen baten eta nortasun-agiri baten faltsifikazio hirukoiztuak ziren. Hoteleko gelaren aldameneko gela bat miatu zutenean, ertzainek arma detonatzaile bat eta armaren munizioa aurkitu zituzten. Hautemandako dokumentazioaz gainera, hainbat diru-kopuru ere konfiskatu zituzten, 600 eurotik hasi eta 8.000 eurora arte, ustez dokumentazio faltsua erosteko erabili behar zena. Inplikatuak ustez aurretik jarri ziren faltsifikatzaileekin harremanetan, eta, dirudienez, lehenengo ordainketa egin zuten, eta joan den ostegunean transakzioa amaitu behar zuten eta falta zen dirua ordaindu behar zuten.\nPolizia-baliabideek Donostiako Ertzain-etxera eraman zituzten bederatzi pertsonak dagozkion ikerketa-eginbideak hasteko, eta inplikatu guztiak atxilotu zituzten. Atxilotuak nazionalitate ezberdinetako zortzi gizon eta emakume bat dira, 28 urtetik 50 urtera bitartekoak. Ertzaintzak ikertzen jarraitzen du, eta hautemandako agiri guztiak Polizia Zientifikoaren Unitatera bidaliko ditu azter ditzan.\nDonostiako Ertzain-etxeko patruilak instalazioetara hurbildu ziren beharrezko egiaztapenak egitera, eta adierazitako gelan zeuden edo gelatik irten berri ziren pertsonak identifikatu zituzten. Agenteek prebentziozko miaketa egin zieten pertsonei, eta gela ere miatu zuten. Bertan ustez faltsuak ziren dokumentu ugari eta diru-kopuru esanguratsua, dirudienez aipatutako dokumentuen salmentarekin erlazionatutakoa, aurkitu zituzten. Europa erdialdeko herrialde bateko pasaporte baten, gidabaimen baten eta nortasun-agiri baten faltsifikazio hirukoiztuak ziren.\nHoteleko gelaren aldameneko gela bat miatu zutenean, ertzainek arma detonatzaile bat eta armaren munizioa aurkitu zituzten. Hautemandako dokumentazioaz gainera, hainbat diru-kopuru ere konfiskatu zituzten, 600 eurotik hasi eta 8.000 eurora arte, ustez dokumentazio faltsua erosteko erabili behar zena. Inplikatuak ustez aurretik jarri ziren faltsifikatzaileekin harremanetan, eta, dirudienez, lehenengo ordainketa egin zuten, eta joan den ostegunean transakzioa amaitu behar zuten eta falta zen dirua ordaindu behar zuten. Polizia-baliabideek Donostiako Ertzain-etxera eraman zituzten bederatzi pertsonak dagozkion ikerketa-eginbideak hasteko, eta inplikatu guztiak atxilotu zituzten. Atxilotuak nazionalitate ezberdinetako zortzi gizon eta emakume bat dira, 28 urtetik 50 urtera bitartekoak. Ertzaintzak ikertzen jarraitzen du, eta hautemandako agiri guztiak Polizia Zientifikoaren Unitatera bidaliko ditu azter ditzan.\nMu_oa_Ertzain_Etxea_Donosti... behera kargatu (2 MB)\nMu_oa_Ertzain_Etxea_Donosti... 30 MB\nrecursos_Munoa_Ertzain_Etxe... 30 MB\nMu_oa_Ertzain_Etxea_Donosti... 2 MB (jpg)\nErtzaintzak Igorren atxilotu du Gironako etxebizitza batean atzo arma bat erabiliz ustez lapurreta egin zuen gizona\nErtzaintzak Araban DBEa iruzurrez kobratzen zuen taldea desegin du\nDonostia, denda bateko ateko kristala hautsi zuen estolda-tapa batekin\nErtzaintzak marihuana plantazio bat aurkitu du Bermeoko ikastetxe baten ondoan dagoen etxebizitza batean\nSestaoko etxebizitza batean 2019ko azaroan lapurreta egin zuen gizona atxilotu dute\nBillete faltsuen zirkulazioa etengabe murrizten ari da Euskadin


AGURTZAren ahaide txikia – Bolintxi\n“Agurtza” atun-ontziari, Nautika eskolaren ondoan dagoen arrantzaren interpretazio zentroari, ahaide txikia atera zaio Kantauri itsasoan bertan, “Reina do Carme”\nhegaluze-itsasontzia hain zuzen. Ontzia, 1967an eraikia bera, 2000.urtetik dago Burelako (Lugo) portu galiziarrean amarratuta, desegitera eraman beharrean, konpondu egin baitzuten, gure atun-ontzia bezala, itsasontzi-museo bihurtu eta bertan arrantza-tresneria erakusgai jartzeko.\nHegaluzea harrapatzeko ontzi honek 25 metro luzeko zurezko kroskoa du eta bere garaian kazako arrantza egiten zuen (Agurtzak amuzki bizia erabiltzen zuen). Gela guztiak bisitatu daitezke: ontziaren bizkarra, zubia, bizkar azpia eta kroskoa barrutik. Ontziaren hozkailuan arrantza egiteko erabiltzen ziren tresnak daude erakusgai, hala nola, xaxiango edo kazako tresnak hegaluzea hartzeko, azaleko eta hondoko tretza lebatza eta ezpata-arraina hartzeko, mailasare tresneria zaporako, arraste tresneria zigalak eta oilar-arrainetarako, itsaskia batzeko tresneria lanpernak hartzeko eta otzarak nekora edo olagarroetarako.\nIrudiaren iturria: http://www.marina-ortegal.es/en/node/73\nHorrez gain, ontziak natura eta ingurumenaren defentsaren aldeko egitasmoak jarri ditu abian, izan ere, Ingurumen Heziketari buruzko Europako Fundazioaren Bandera Urdina jaso du.\nPosted in: SASKI-NASKI,ZURETZAT INTERESGARRIA IZAN DAITEKE | Tagged: AGURTZA, ITSASONTZI-MUSEOA, REINA DO CARME


Gipuzkoako Aldundiak ez du Enplegu Publikoaren Eskaintza negoziatu nahi — ELA Sindikatua\nGipuzkoako Aldundiak ez du Enplegu Publikoaren Eskaintza negoziatu nahi\nGipuzkoako Aldundiak ez du Enplegu Publikoaren Eskaintza negoziatu nahi ELAk Enplegu Publikoaren Eskaintza zabala eskatu du, Gipuzkoako Foru Aldundiaren bitartekotasun-tasa handiarekin bukatzeko. Gaur egun 661 lanpostu hutsik daude, ez aipatzearren programetan aritzen diren bitarteko langileak, egitura-postuetan aritu beharko zirenak. https://www.ela.eus/eu/donostia/albisteak/gipuzkoako-aldunduiak-ez-du-enplegu-publikoaren-eskaintza-negoziatu-nahi https://www.ela.eus/eu/donostia/albisteak/gipuzkoako-aldunduiak-ez-du-enplegu-publikoaren-eskaintza-negoziatu-nahi/@@download/image/gipuzaldun.jpg\nELAk Enplegu Publikoaren Eskaintza zabala eskatu du, Gipuzkoako Foru Aldundiaren bitartekotasun-tasa handiarekin bukatzeko. Gaur egun 661 lanpostu hutsik daude, ez aipatzearren programetan aritzen diren bitarteko langileak, egitura-postuetan aritu beharko zirenak.\nGobernantza eta Gizartearekiko Komunikazioko diputatu Imanol Lasak egotzi dio jendaurrean ELA sindikatuari gizartearen eta langileen aurka aritzea, Gipuzkoako Foru Aldundiaren 2017ko Enplegu Publikoaren Eskaintzari errekurtso bat jarri izanagatik. ELArekin hain itsuturik dagoenez, ez du esan demanda Gipuzkoako Foru Aldundiko Enpresa Batzordeak jarri duela, eta epaitegiak izapidetzeko onartu duela, zeren agerikoa izan baita aldundiak legea urratu duela, EPE hori ez negoziatzeagatik eta ez hitzartzeagatik.\nELA sindikatuak enplegu publikoaren eskaintza masiboa eskatu du, Gipuzkoako Foru Aldundiaren bitartekotasun-tasa handiarekin bukatzeko. Gaurko egunean 661 lanpostu hutsik daude, ez aipatzearren programetan aritzen diren bitarteko langileak, egitura-postuetan aritu beharko zirenak. Europatik datozen adierazpenen arabera bitarteko langileak horrelako postuetan aritzea ez da legezkoa, eta enplegua finkatzeko prozesuak egin behar dira. Ildo horretatik, Estatuko Aurrekontu Orokorren Legeak %8tik beherako mailan ezarri du bitartekotasun-tasa.\nAldundiak duen bitartekotasun-tasa eskandaluzkoa izan arren, plantillaren %35ekoa, nahiago omen du Autonomia Erkidego honetako administraziorik prekarioena izaten jarraitzea, eta jaramonik ez egitea Legeak xedatutakoari. 41 plazako EPE bat argitaratu du, negoziatu gabe, 620 postu hutsak finkatu gabe utziz. Beste administrazio batzuek argitaratu dituzten EPEen bidez, ordea, bitartekotasun-tasak gutxituko dira. Hor dago, urrutira joan gabe, Bilboko Udalak (EAJ/PNV) argitaratu duena, 216 plaza biltzen dituena, ELArekin adostua, bide batez esanda, zeinaren bidez bitartekotasun-tasa %5era murriztuko baita.\nZoritxarrez, bagenekien nolakoa den Gobernantza diputatuaren jarrera: herritarren aurrean negoziazio- eta gardentasun plantak egitea, baina Aldundiaren barruan legea saihestu, alde bakarreko erabakiak hartu eta ezarpenaren bidetik jokatzea. Diputatu horrek berak amaitutzat jo ditu hitzarmenaren negoziazioak, akordiorik gabe, eta beste hitzarmen bat dekretu bidez onartzeko asmoa adierazi du. Beste jauntxokeria horren aurrean epaitegira jo beharko dugu, berriz ere, langileentzako babes bila.


Eguneko zentroa atzeratu egingo dela dio Udalak - Aramaio - Goiena.eus\nEguneko zentroa atzeratu egingo dela dio Udalak\nArritxu Barruso 2009-11-06 18:00\nUztailaren hasiera aldera Arabako Diputazioak iragarri zuen Aramaioko Udalarekin hitzarmena sinatuko zuela bertan eguneko zentroa egiteko. Proiektu horretarako aurreikusitako aurrekontua 150.000 euro zirela azaldu zuten prentsa ohar baten bidez. Aramaioko Udala aspalditik zebilen Diputazioarekin negoziazioak egiten herrian eguneko zentroa eraikitzeko eta Aldundiak hitzarmenaren berri eman zuenerako Udalak ordurako landuta zeukan eguneko zentroaren proiektua. Hasiera batean, hitzarmena uztail amaieran sinatzea erabaki zen eta Udalaren asmoa zen urtea amaitu aurretik lanak hastea. Kontua da urtea amaitzear dagoela eta hitzarmena sinatzeke dagoela oraindik.\n"Guk etxeko lanak eginda ditugu, eguneko zentroa eraikitzeko diru partida gordeta daukagu, lokala badaukagu eta proiektua ere landuta dago. Diputazioaren dirulaguntza jasotzeko zain gaude lanak hasteko", argitu du Asier Agirre alkateak. Agirre arduratuta azaldu da: "Proiektu garrantzitsua da, aramaioarrek urteak daramatzate eguneko zentroa eskatzen. Herritarrak, gainera, badabiltza galdezka eta izena ematera ere etorri da bat baino gehiago". Alkateak espero du Aldundiarekin hitzarmena lehenbailehen sinatzea.\nEguneko zentroa Lugorri pasealekuan egitea da Udalaren asmoa. 130 metro koadro inguru izango ditu. Zentroak gela nagusia, sukaldea, biltegia, garbitegia eta erizaintza gela izango ditu. Bestalde, bi komun izango ditu: komun arrunta bat eta geriatrikoa bestea.


Zure iritzia - BTT Euskadi\nZure iritziak hobetzen laguntzen digu. BTT-ko ibibide bat egin baduzu edota BTT Euskadiren informazio bulegoren batera joan bazara, bidali zure iruzkinak eta iradokizunak, edota bete proposatzen dizugun inkesta hau.\nZein da zure balioespena?\nHerrialdea *Espainiakoak ez direnek soilik bete beharrekoa\n< 18 18 - 30 30 - 55 > 55\nNola izan duzu BTT Euskadiren berririk?\nLagunen edo senideren baten bidez\nPrentsa edo espezializatutako aldizkari baten bidez\nTurismo bulego baten bidez\nZer iruditzen zaizu BTT Euskadiren Web orria?\nZein ibilbide egin duzu? Busturialdea Urdaibai Mundakako Itsasadarra (R01)\nOmako Harana (R04)\nMontolan Dorrea (R05)\nBermeotik Zugastietara (R09)\nOizko Parke eolikoa (R10)\nIzki Arabako Mendialdea Bide Berdea (MT01)\nSanta Lutzia (MT03)\nSan Kristobal (MT06)\nLa Dormida (MT11)\nGR-38 (B) (MT15)\nDebabarrena Mintxeta (R01)\nLastur - Deba (R09)\nMutriku-Bira ( R12)\nValderejo Añana Espejo (R1)\nLas Salinas (R7)\nSierra de Arcena (R10)\nSobrón Alto (R11)\nTolosaldea SAN BLAS (R01)\nTXINDOKIKO ITZALA (R08)\nIbilbidearen edo bidearen zailtasuna espero zenuena izan da? 1 2 3 4 5\nBidearen egoera egokia zen? 1 2 3 4 5\nOrokorrean, nola baloratzen duzu egindako bidearen seinaleztapena? 1 2 3 4 5\nEgindako bidea gomendatuko zenuke? Bai Ez\nHobetzen lagundu iezaguzu, Web orriarekin, ibilbide eta etapekin, seinaleztapenarekin, sortutako arazoekin edo Euskadiko BTT-arekin lotuta beste edozein aspekturen gaineko zure iradokizunak edo oharrak adieraziz:\nOharra: * batekin markatutako eremuak derrigorrezkoak dira\nEz diot Basquetouri promozio eta lotutako informazioa emateko nerekin kontaktuan jartzeko baimenik ematen\nAbenduaren 13ko 15/1999 Lege Organikoak, Izaera Pertsonaleko Datuen Babeserakoak, xedatzen duenaren arabera, jakinarazten dizugu honako inprimaki hau betez ematen dizkiguzun datuak BTT Euskadi/Basquetour-en jabetzako fitxategi automatizatu batean sartuko direla, eta Btt jarduerarekin lotutako informazio eta promozio xedeetarako erabiliko direla. Datu horiek mugarik gabe gordeko dira, aurkakorik adierazten ez diguzun bitartean.\nHorrez gain, zure datuak eskuratu, zuzendu, ezeztatu edo aurkaratzeko duzun eskubidea gauzatzeko, idatzi mezu bat BTT Euskadiren helbide honetara: info@btteuskadi.net BTT Euskadi ez da inolaz ere emandako datuen zilegitasun, egiatasun eta zehaztasunaren erantzule. Datu horietan aldaketarik izanez gero, zure ardura da BTT Euskadiri jakinaraztea. Inprimaki honetan biltzen diren esparru guztiak betetzea nahitaezkoa da, eta adierazitako xede horretarako datu pertsonalak erabili eta gordetzeko zure baimena ematen duzula adierazten du.


Club ciclista – Conoce Uharte Ezagutu\nCatégorie : Club ciclista\nClub ciclista / Le sport\nDésolé, cet article est seulement disponible en Basque et Espagnol Européen. Lasterketako bizikleta gustukoa baduzu, Uharteko Txirrindulari Klubak urtarrilaren 8an, ostiralarekin, 20:00etan Aragontxo Elkartean (Portal kalean) egingo den bilerara gonbidatzen zaitu. Zikloturismozaleak gara eta...\npar Ciclismo · Published 2015/05/01\nDésolé, cet article est seulement disponible en Basque et Espagnol Européen. Gurekin txirrindulan ibili nahi baduzu ez pentsa bitan eta agertu hurrengo igandean, maiatzak 7, goizeko 8etan San Juan enparantzan. Guztion zain egonen gara....\npar Ciclismo · Published 2015/04/24\nDésolé, cet article est seulement disponible en Basque et Espagnol Européen. Kaixo, berriz ere, txirrindula maite duzuen guztioi; igandero bezala Uharte Txirrindulari Taldeak bere ateraldia egingo du Nafar errepideetatik. Igande honetan ateraldia Espinaleraino joangto...\npar Ciclismo · Published 2015/04/17\nUharte Txirrindula Taldearen 15. etapa\nDésolé, cet article est seulement disponible en Basque et Espagnol Européen. Zer moduz txirrindulariak, jadanik eguraldi ona etorri dela dirudi; horrexegatik zuen guztion zain egongo gara igandero bezala. Aste honetako ateraldia Irurtzuneraino joango da,...\nDésolé, cet article est seulement disponible en Basque et Espagnol Européen. Berriro, igandero bezala, Uharte Txirrindulari taldeak bere ateraldia proposatzen dizue. Igande honetan Gareseraino joango gara, Kanpanasetik, eta Etxauri herritik itzuliko gara. Malda gutxiko...\npar Ciclismo · Published 2015/04/03\nDésolé, cet article est seulement disponible en Basque et Espagnol Européen. Oporretara joan ez bazara eta txirrindulan ibili nahi baduzu ez pentsatu bi alditan eta hator gurekin. Datorren etapa Urkiagako paisai ederretatik izango da....\npar Ciclismo · Published 2015/03/26\nDésolé, cet article est seulement disponible en Basque et Espagnol Européen. Kaixo txirrindula maite duzuen guztioi, urte osoan bezala Uharteko Txirrindulari Taldeak bere asteko ateraldia egingo du, igande honetan Ilunberriraino joango gara Izagaondotik itzulita....\npar Ciclismo · Published 2015/03/20\nDésolé, cet article est seulement disponible en Basque et Espagnol Européen. Berriro ere Uharte Txirrindulari Taldeak bere ateraldi antolatuko du igande hontarako. Goñi herriraino joango gara, bertara iristeko bost kilometroko malda igo beharko dugu,...\npar Ciclismo · Published 2015/03/11\nDésolé, cet article est seulement disponible en Basque et Espagnol Européen. Igandero bezala Uharte Txirrindulari Taldeak bere ateraldia egingo du. Igande honetan Juslapeña eta Ultzama bailaretik ibiliko gara, etapa honetan Markalain igoko dugu oso...


Gerraosteko euskal literatura:ilunp...\nEuskal literaturaren loraldia iparr...\n09 Euskal antzerkia\nEUSKARA 9. Euskal antzerkiaren sorrera eta bilakaera 2.\nXVIII. mendeko antzerkia

XVIII. mendean Ilustrazio izeneko mugimendu kultural bat sortu zen Europa guztian. Argien mendea deitu zioten, hain zuzen ere, mende honi.

Ilustrazioak eragin handia izan zuen Estatu espainiarrean, eta batez ere Frantzian. Azken honetan entziklopedia sortu zen Dideroten eskutik.

Horretaz gain, aski ezagunak dira garai horretako Rousseau, Montesquieu eta Voltaire. Baina Ilustrazioa ez da mugimendu literarioa bakarrik, kulturala baizik. Literaturari dagokionez, Neoklasizismoa sortu zen.

\nHerri-antzerkia

Giro horren erdian, Euskal Herrian Bergarako Mintegia eta Azkoitiko Zalduntxoak aipatu behar ditugu. Bertan Euskal Herriaren Adiskideen Elkartea sortu zen, ikaskuntza zabaltzea helburu zutela: lur-langintza, giza zientziak, fisika, kimika, hizkuntza modernoak eta klasikoak.

Garai hartan, literatur genero nagusia antzerkia zen, alegia, ikasteko eta denbora pasatzeko baliabide bat. Xabier Munibek, Peñafloridako Kondea eta Euskal Herriaren Adiskideen Elkartearen buruak, herri-antzerkia ere landu zuen.

\nXVIII. mendeko antzerki-egileak 5.\nPedro Ignacio de Barrutia

Oso gutxi dakigu Pedro Ignacio de Barrutia arabarrari buruz. 1682an Aramaion jaio zen eta 1759 Arrasaten hil zen. Arrasateko eskribaua izan zen (1711-52).

Batik bat, Acto para la Nochebuena antzerkiarengatik da ezaguna: obra hau R.M. Azkuek argitaratu zuen lehen aldiz Euskalzale izeneko aldizkarian 1897an ( Gabonetako Ikuskizunak euskarazko izenburuaz). Hego Euskal Herrian egindako lehen antzerki-lana da, eta lotura asko ditu pastoralarekin: biak herri-antzerki dira, ekitaldi bakarra dute, eta ez dituzte espazio eta denbora unitateak errespetatzen.

Gabonetako Ikuskizunak bertsoz idatzia dago; euskara, berriz, erdarakadaz beterik dago, baina literatur balio handiko lana da. Garai neoklasikoan sortua izanik, orduko antzezpen orok bezala, helburu didaktikoa zuen; horretarako, obra honek Gabonetako misterioa azaltzen du, erlijioari jarraituz, baina ikusleak dibertitzeko asmoz ere eginda dago. Obra honetako euskara ulerterraza da, umoretsua, herri-esaerez josia eta neurri desberdineko bertsoz osatua (luzeak eta laburrak nahastuz).

\nXabier Munibe, Peñafloridako kondea

Xabier Munibek Frantziako Tolosako josulagunekin ikasi zuen 18 urte bete zituen arte.

Bere jaiotetxea, Azkoitiko Insausti jauregia, kultur gaiez mintzatzen ziren hainbat lagunen topaleku bihurtuko zen. Ilunabarrean, lagunarteko bilera horiek alaitzeko, musika eta antzerki emanaldiak antolatzen zituzten, Munibe bera bultzatzaile, egile, antzezle eta zuzendari zelarik; El borracho burlado izan zen horietako bat.

Obra honetan euskara ere erabiltzen da, gutxiagotan ordea: ahoz esatekoa den testu guztia gaztelaniaz dago, baina kantatzekoak diren zatiak euskaraz. Antzerki komiko eta musikala da, argumentu eta egitura dramatiko sinplekoa, eta betiere "gozaraziz irakatsi" nahi duena, baina, aldi berean, baita euskara gustagarri bihurtu ere.

Muniberenak dira Gabon Sariak (1762), Azkoitiko parrokian kantatzeko sortutako gabon-kantak.

\nPastorala

Pastorala ahozko literaturaren beste adierazteko era bat zen, herri-antzerkiaren bidez. Eta beste literatura-mota batzuek bezala, bilakaera bat izan du urteetan zehar. Garai bateko pastoralak elizaren barruan egiten ziren, baina pastoralaren gordinkeriak zirela medio, elizatik kanpora atera zituzten.

\nPastorala

Musika, kantuz eta dantzaz lagundurik egiten diren antzerki luzeak dira.

Lehengo egitura mantentzen duen arren, pastoralak aldaketa nabarmenak ere izan ditu historian zehar, iraupen, antzeztoki, gai eta abarren aldetik.

\nPastorala: GIROA

Ikuskizunak egun osoa irauten du eta herri osoan zehar egiten da. Ibilaldi eta desfileekin hasi eta arratsaldeko emanaldi nagusiarekin amaitzen da. Azken hau zelai edo plaza ireki batean burutzen da.

\nPastorala: GAIAK

Lehen Biblia, historia eta mitologiako gaiak edo pertsonaia baten bizitza eta ekintzak kontatzen ziren, baina denborak aurrean egin duen neurrian, gaiak euskaldundu egin dira. Horrela, gaur egun euskal gai eta pertsonaien ingurukoak dira pastoralak. Dena den, funtsean ongiaren eta gaizkiaren arteko borroka da antzezten dena.

\nPastorala: PERTSONAIAK

Bi eratakoak dira beti: onak eta gaiztoak. Lau mundutan banatzen dira: mundu zerutarra (aingeruak), mundu kristaua (onen sailekoak), mundu paganoa (gaiztoen sailekoak) eta infernuko mundua (satanak).

Antzezleak betidanik izan dira afizionatuak, herriko jendea bera, eta garai batean mutilek bakarrik edo neskak bakarrik parte hartzen bazuten ere, gaur egun batera aritzen dira gehienetan.

\nPastorala: ANTZEZTOKIA

Antzezlekua herriko plaza izaten da. Gaur egun pilotaleku edo zelaietan ere antzezten da. Oholtza zabala jarri ohi da, antzezle ugari izaten baitira. Atzean bi ate egoten dira: alde batean urdina, onena, eta bestean ate gorria, gaiztoena. Atzean, gailurrean, soinulari eta txistularien txokoa egoten da.

\nPastorala: KOLOREAK eta JANTZIAK

Zerukoen kolorea zuria da, pertsonaia kristauak urdinez eta gaiztoak gorriz janzten dira. Beraz, urdina eta gorria kontrajartzen dira.

\nPastorala: MUGIMENDUA

Pertsonaia bakoitzak berari dagozkion mugimenduak egiten ditu eta horren arabera bereizten dira: pertsonaia onak txukun eta ordenan; gaiztoak, berriz, biziago eta bortizkiago. Horrez gain, gaien garapenean, aurrera eta atzera mugitzen dira antzokian, militarren moduko pausoak emanez eta estrofa bakoitzaren amaieran eseri eta hurrengorako altxatuz.

\nPastorala: HIZKUNTZA

Testua hitz neurtuz emana da eta zubereraz idatzia. Hitzak, berriz, esan baino gehiago kantatu egiten dira, doinu monotono batean.

\nPastorala: GARAPENA

Egitura beti berdina da. Hasieran aurkezleak lehen pherediküa (predikua) kantatzen du, gaiaren nondik norakoa laburbilduz. Ondoren, argumentua garatzen da, hainbat jelkaldi edo zatitan banatuta. Antzezpena azken pherediküarekin amaitzen da, azken ondorioak eta aholkuak emanez.

\nPastorala: MUSIKA eta KANTUA

Gaur egungo pastoraletan kantuaren presentzia asko indartu da, bai bakar kantua, binaka edota taldekakoa. Horretaz gain, lehen aipatutako musikariak ere egon ohi dira, emanaldiaren zenbait uneri musika jarriz.

\nEuskal literatura gerra zibilaren ostean Gernika aldizkarian


Oñati, 1963. Poeta eta itzultzailea.\nArgitalpenak: Poesia: Larrosak, noizean behin; Sagarraren hausterrea; Hauta-lanerako poemategia. Narrazioa: Ipuin euskaldunak (Iban Zalduarekin). Haur literatura: Asier eta egia gurutzatuen liburua. Itzulpenak: Oktaedroa (Julio Cortázar), Hitz ibiltariak (Eduardo Galeano), Hasta la derrota siempre (Juan Luis Zabala), Zenbait poeta katalanen antologia, Cartografía (Rikardo Arregi).\nSeñorita Espe eta andereño Itxaro\nGutxi gorabehera nik zuen adina nuela –ekin nion mintzaldiari lizeoko gaztetxo haiek inguratuta–, Gasteizko neska bat heldu zen gure herrira, maistra-ikasketak bukatu berri, Bernardo Atxagaren ipuin batean bezala, auzo bateko eskola txikian lan egitera.\nEspe zen, hiritar neska xarmanta, ilehoria, liraina, lotsagabea. Bigarren eskuko auto erosi berrian iritsi zen, ikasturte hasieran, ministerioaren bisitarik aspaldi jaso gabeko eskolatxo hartara. Arina zekarren ekipaia: eskuko poltsa bat, arropa gutxi barruan; maleta bat, liburuz mukuru; sakelan, bero-bero, unibertsitateko titulua eskuratzeko ordaindutakoaren agiria, eta, gogoan, paperaren gainean ikasitakoa benetako ikasleekin praktikan jarriz bizimodua irabazteko asmoa.\nEgokitu zitzaion eskolatxoa auzo berezi samarrean zegoen: herriaren kaskotik hainbat kilometrotara, errepidearen alde banatara zegoen antolatua. Ikasturtea hasi baino lehen lekua ezagutzera etorri zen aurreneko aldian, autobusaren leihotik ikusi ahal izan zuen, lehen planoan, taberna bat, zenbait etxe, eta eskola izan zitekeen eraikin triste bat; horien atzean, fabrikak, eta lantegiak, eta fabrika gehiago; eta are atzerago, hurbileko muino eta mendietaraino hedatzen zirela, ortuak, baserriak, soro, zelai eta basoak, garai hartan pinu gutxikoak artean.\nArabar erdalduna izanik, txundituta geratu omen zen auzo hartako giza paisaiarekin. Esperanza Balboa López de Heredia diplomatu berria, ama-hizkuntza zuen gaztelania albo batera utzirik, ederki mintzo zen frantsesez eta zuzen samar ingelesez. (Euskara, orduko hartan irteera gutxi eta ikara ugari zituen hizkuntza, ez zen neskarentzat amaren aldeko aitona-amonek aspaldi hitz egin zuten zaharkin bat baino; amak jada ez zuen egiten, nahiz eta oraindik zerbait ulertzen zuen; bestalde, konnotazio politiko garbiak zituen hizkuntza arriskutsua izanik, garaian ebitatu beharrekoa zen, zuhur eta ziur jokatuko bazuen, egunen batean betiko zirudien diktadura hartako administrazio publikoan lan egiteko asmorik zuen edonorentzat).\nGaztelania izan zuen eguneroko hizkuntza, bai etxean bai ikasketetan, eta ustekabe handia hartu zuen gure herrian, inguruan zeukan ikusmira soziolinguistikoari erreparatzeko beta izan zuenean.\nBatetik,»betidaniko» baserritar euskaldun petoak zeuden: gaztelaniaz nekez edo bederen xelebre mintzo ziren, eta eskolatik kanpoko eguneroko bizitzan haren beharrik batere ez zuten. Eskolako emaitzetan ezagun zen gero zein ziren ikasle horiek; jolastorduetan, futbolaren aldean, pilota nahiago zutenak; eskolara autobusean edo land-roverrean etortzen zirenak, eta jantokian bazkaltzen; beren artean herriko berbetean egiten zutenak, eta hiketan ganiera, ka eta ixa besterik entzuten ez zela, belarri erdaldun batentzat harrigarriagorik…\nBestetik, herriko fabriketan lan egitera urrutitik etorritako familiek ere auzoko eskolara bidaltzen zituzten beren umeak. Erdaldun erabatekoak ziren –eskolak euskaldun zitzan arrisku gutxi–, eta Gaztela, Andaluzia eta Extremadurako azentu gatz-ozpindu askotarikoa osatzen zuten. Familia horietako asko etxe merke egin berrietan bizi ziren (“casas baratas» esaten zitzaien hemengo erdaraz orduan, eta hainbat lekutan gaur arte gorde dira izen horiek. Herri handiagoetan, barriada osoak eraiki zituzten, eta herriak umore beltzeko izenak eman zizkien: Katanga, edo Burundi, kasurako).\nAuzo-eskola hartatik herriko eskola nagusira etorri zitzaigun gero señorita Espe. Herriko mutiko guztiok ikasten genuen han (mojatatik, arriskuak aurreztuz, sei urterekin botatzen gintuzten; ikastola, guraso-talde ekin bati esker, aurrikuspen guztiez beste eta indarreko ordenamendu juridikoaren kontra, ni EGB-n hasi eta hurrengo urtean hasi zen martxan; ez dut uste, nolanahi ere, ni ikastolara bidaltzen animatuko zirenik gurasoak: ordurako galdua nuen umetxotan ikasitako euskara apurra).\nGarai hartan, oinarrizko ikasketak Colegio Nacional Mixto Comarcal batean egiteko zoritxarra zuenak irakasle gehien-gehienak adinean sartuxeak eta oso urrutikoak izaten zituen. Begien bistakoa zen haien erbeste-sentipena, izan bilatua, izan inposatua. Bai eta haien formakuntza pedagogiko nabarmen hobetu beharreko, eta orobat amorru berezia indigenok ekinaldi»zibilizatzailearen» aurrean erakusten genuen erresistentzia zela eta.\nNiri ez zait gogotik joan, adibidez, jubilaziotik gertu zebilen galego gupidagabe pare bat: beren ezintasunak estaltzeko, ikasleen arteko aldeak anker erabiltzen zituzten batzuk besteen kontra xaxatzeko, batez ere kaletarrei barre eraginez baserritarren kontura (baserritarrek lehendik zekarten kaletarrez trufatzeko zaletasuna; bai eta bertakoek»trenak ekarritakoez» ere; kanpotarrek ere bazekiten noski, disimuluan baina, baserritarrez barre egiten).\nEz da harritzekoa beraz guri hain ezohiko, hain deigarri egitea, karrera bukatu berria zeukan neska ilehori hura dinosauru koadrila harekin biltzera agertu izana. Ez dut ukatuko señorita Esperen itxuraren distirak eta haren eskotearen dirdirak gutxi-asko denok liluratu gintuela baina, horrez gain, bestelakoak zituen ikasleekin jokatzeko manerak, bestelakoak hezkuntza bideratzeko tresnak.\nInstitutura joan ginen gero (ez guztiak) eta Unibertsitatera ondoren (hain gutxi), eta maistra haren oroitzapena memoriaren txoko goxo batera ezkutatu zitzaigun, gertatu ohi denez, halabaina txingarretan iraun zuen, hausberoan.\nHasierako auzo hartan señorita Espe maistra izandako neska batek, ordea, eutsi egin zion harremanari, edo berreskuratu egin zuen gero. Ez dakit zehatz hala izan ote zen, baina atsegin zait imajinatzea ikasle ohi horrek eragin handia izan zuela gure Espe aspaldikoaren euskalduntzean; haren irakasle izan zela, adibidez, barnetegi batean.\nIzen aldaketa noiz eta nola gertatu zen ez dakit, ez diot sekula halakorik galdetu. Berak ere ez dit inoiz galdegin, esaterako, noiz hasi nintzen Markuleta euskal ortografiaz idazten. Bazkari bat egin genuen, duela urte gutxi, gure herrian bertan, OHOko ez dakit zein mailatan tutore izan genuenok. Urte luzeak igarota ere, ikasle-ohi talde ederra bildu zen aspaldiko maistraren aitzakian. Bera ere gustura asko etorri zen, baina han ez zitzaigun señorita Esperik agertu, denboraren eskuek oso leun erabilitako andereño Itxaro baizik.


BURU - MAPAK: AITORPENA: espainola ere banaz :-), eta arraro nago!\nAITORPENA: espainola ere banaz :-), eta arraro nago!\nIdatzi hau zirriborro bat besterik ez da. Testua bota egin nahi dut, aire apur bat hartzeak on egingo diolakoan, baina 20 minututan egindako zirriborroa baino ez da, aspalditxuon garatutako ideiekiko hurbilpena besterik ez. Nolanahi, gaia bera bizitzan garrantzitsua izan bazait ere, gai garrantzitsuagoak ere badaudenez, denbora gehiegi ez nioke eman nahi, eta inork serioegi hartzerik ere ez. Dena den, garrantzitsua izan zaidanez, berriz ere burura etorriko zaizkit arrek jaten izaten nauten ideia horietakoak, eta denborarekin emendakinak egingo dizkiogu testuari.\nLehen pentsatzen nuen (alderdi politikoen zuzuan soldata jasotzen ari direnen, gizartearen, hedabideen eta abarren eraginez, ziurrenik) Bilbao batean bizi danak aukera bi zituela, sentimenduaren identitate-adar jakin bati dagokionean: euskalduna (sentitzea) ala espainola (sentitzea).\nUrteekin aldatu egin dut iritziz: identitate hori oso kontzeptu lausoa eta pertsonala da. Zer da-ba euskal identitatea, flandiarra, espainola, katalana,...? Zerbait izatekotan, elkarren aurkakoak dira? Bateraezinak?...\nGehienak hibridoak gara hizkuntz-identitateari dagokionean. Nik neuk badut espainiar atala, ingelesa (hizkuntza-kulturakoa), frantziarra, katalandarra, irlandarra, esperantozalea,... Ulerkera horretan esango dut: "bai, espainola ere banaiz".\nHain zuzen, "ZER GARA?" galderarentzat, "EGITEN DUGUNA" erantzuten du estimatzen dudan hainbat jendek. EGITEN DUGUNA GAREN ZENTZU HORRETAN, INGELESEZ/FRANTSESEZ/ESPAINOLEZ,... EGITEN (esaten, idazten, entzuten, emozionatzen,...) DUGUN HEINEAN, INGELESAK/FRANTZESAK/ESPAINOLAK,... GARA (ERE BAI). Zer beste zentzun izan dezake bestela "frantsesa/espainola,... naz" esapideak? Edo "euskalduna naz"? Bazter uzten dut aldez aurretik "estatutasuna", edo direnak direlako legeek eta legebiltzarrek -espainolak/frantziarrak/euskaldunak/galestarrak,... esapideoi ematen/emango dizkieten esanahiak. Ez dut horretan hainbeste sinesten.\nAtal bakoitzak bere "pisua" edo portzentajea du pertsona bakoitzarengan, norbere historiaren arabera. Hain zuzen ere, populu/gizarte/kultura horietako atal askok bizipoza, maitasuna, sentimendu positiboak pizten dizkioten heinean.\nNeure atal horiek onartzeak eta aitortzeak on egiten dit, lasaitu egiten nau, osatu, osotu. Ireki egiten nau eta bideak ireki egiten dizkit bizitzan.\nZerbait eragin dizu lerro hauek irakurtzeak? Gustura irakurriko genituzke zeure aitorpentxoak ere bai, bota lasai :-)!\nBM31_ BILBAO: Mind Mapping-Open Space Technology-Creativity\nEgilea: BM31 en 09:08\nEtiketak: bideoak, Hertzainak, identitatea, musika, politika, sentipenak\nba nik ez dut nire burua espainoltzat, espainiar hiztuntzat bai baina hortik aurrera, ba ez.\nZirriborroa ber-idatzia izan da herenegun.\nKanta dezagun: "ez al dakizu euskara dela euskaldun egiten gaituena?"\nEuskaldun eta euskalzale askok hartu izan du beretzat pentsamolde hori.\nZirriborroan espainol hitzari emandako zentzuna antzekoa da: hau da, espainiar hiztuna baino zerbait gehiago.\nNAHIAK eta ERREALITATEA\n1. Euskaldun hutsa izan nahi dut? Nork bere erantzuna du. Euskaldun(ago) izateko nahi hori eguneroko errealitatean landuz, bai lor dezakegu gero eta euskaldunagoak izatea, eta hori euskal munduarentzat oso mesedeko izan daiteke.\n2. Euskaldun hutsa naiz? Jaioberri batzuk, beharbada, ez dut bat bera ezagutzen bizirik gure inguruan, 7 urtetik gora, esan dezagun. Hitzari azaldutako esanahia emanda (egokienetakoa, nire ustez)euskal hiztun gehienek badute espainol ezaugarria, zentzu horretan "espainolak ere badirela" esan dezaket.\nLehengunean ez-eroso, arraro, umeekin parkera joan eta, gure nagusia, beste ume-talde batean osoan sartuta ikusita, espainolez jolasten ari zirelako. Aitor dut.\nKolonizatuaren, bortxatuaren konplexuz edo?\nBestalde "beste" ume horiek, erderazko mundutik datozen arren, euskaraz erantzuten didate egiten diedanean. Zer gustua! Eta haiengandik ikasi dugu "bat, bi hiru ala-bio-bio-ba!" jolas-esaera...\nAITORPENA: espainola ere banaz :-), eta arraro nag...\nKOMUNITATE OSASUNTSUAK ERAIKITZEKO 1O PRINTZIPIO, ...


I'm from Mac | -en Apple TV berriaren bideo unboxing-a Mac-ekoa naiz\nI'm from Mac-eko Apple TV berriaren bideo deskonektatzea\nUrriaren 26tik aurrera Applek berria erosteko aukera eman zuen Apple TV beren lineako dendetan, gutxienez 3 eta 5 egun bitarteko entrega data lehenengo unitateen entrega urriaren 29 eta 30 artean izango litzateke.\nData hauek bat etorri ziren zehazki gure herrialdeko Apple Store fisikoan gailuaren salmentarekin Urriaren 30ean egun berean eskuragarri bi bertsioak, 32 GB eta 64 GB.\nKanarietan aste bat gehiago behar izan da eta azaroaren 6an eskuratu nuenean Kanariar Banana ordenagailuaren lehen saltzailea, 64GB unitate bat. Artikulu honetan geroago erakutsiko dizudan unboxing-aren ondoren ondoriozta dezaket Gailu honekin lan ona egin da eta hilabeteetan zehar aldakortasuna nola handitzen den ikusiko dugu.\nGogoratuko duzuenez, 2007ko urtarrilean Steve Jobs izan zen lehen belaunaldiko Apple TV Keynote batean aurkeztu zuena. Mota honetako gailu bat ikusi genuen lehen aldia zen. Erabiltzaileei, bai PCri bai Mac-i, aukera emango zien gailu bat zen. gozatu zure telebistan iTunes liburutegian gordetako multimedia fitxategiak. Horrez gain, garai hartan zeuden telebista guztiekin bateragarri egiten zuten konexioz beteta etorri zen, etorkizuneko bertsioez gain, lehen Apple TV honek HDMI konektorea baitzuen, gaur egun oraindik erabiltzen den estandarra.\nEra berean, lehen Apple TV hark barnean disko gogorra zuenez nahikoa informazio gordetzeko aukera zuen merkaturatutako azken modeloaren 40 GBtik 160 GBra.\n1eko irailaren 2010ean, konpainiaren musika ekitaldi berezian, bigarren belaunaldiko Apple TV berria eta birmoldatua aurkeztu zen, 99 dolarreko prezioan. Gailua indartsuagoa zen, tamaina jatorrizkoaren laurdenera jaitsi zen eta barne biltegiratzea galtzen ari zen, 8 GBko biltegia gordetzen zuen cache-rako.\n7ko martxoaren 2012an, hirugarren belaunaldiko Apple TV etortzen zaigu, itxuraz bigarren bertsioaren berdina zen baina barne hobekuntzekin horien artean 1080p ebazpenen aukera nabarmentzen da. 28ko urtarrilaren 2013an, hirugarren bertsio hobetuaren eguneraketa kaleratu zen eta, azkenean, 30eko urriaren 2015ean, Apple-ren kutxa beltzaren laugarren bertsioa salgai jarri zen.\nAzken bertsio honek bigarren eta hirugarren bertsioen forma eta kolore berdinak izaten jarraitzen du salbuespenez, altuera handitu egin baitu altuera audio optikoko irteera galtzeaz gain. Gainera, Cupertinokoak atzera egin dute eta hori erabaki dute laugarren belaunaldiko Apple TV-k barneko biltegiratze ahalmena du berriro bi bertsio abiarazten, bata 32 GBkoa eta bestea 64 GBkoa.\nTamaina handitzeari dagokionez, gauza bera egozten zaio muntatzen duen A8 txipari izan ere, potentzia nabarmen handituz gero, bero harraska handiagoa behar da eta hori da, hain zuzen ere, diseinuan altueran haztera behartzen duena.\nApple TV honek barne-iturria izaten jarraitzen du bloke trinko eta itxia izaten jarrai dezan. Atzeko konexioei dagokionez aldatu egin dira eta soinu optikoaren irteera desagertu egin da. Badu tentsio elektrikoa, ethernet konektorea (gigabita baino gutxiago) a USB-C ataka horren bidez, Apple TV ordenagailura konektatu ahal izango dugu hainbat ekintzetarako eta ataka batera HDMI 1.4 C motako irteera. HDMI ataka mota berri honi esker, gure telebista Apple TVren urrutiko kontroletik kontrolatu ahal izango dugu.\nBere urruneko kontrolari dagokionez, eboluzionatu egin da eta Apple Remote izatetik Siri Remote izatera pasatu da. Izen hori hartzen du Apple TV berri honen berritasunetako bat Siri ahots laguntzailea sartzea delako. Kontrola aluminiozko eta beira beltzez egina dago. Goialdean ukitze gainazala du trackpad gisa funtzionatzen du klik sartuta eta bost botoi bolumena igotzeko eta jaisteko, hasierako pantailara itzultzeko, Siri abiarazteko, multimedia edukia erreproduzitzeko edo pausatzeko eta Apple TV menuan sartzeko.\nApple TV berri honen beste berritasun bat da zure sistema eragilea, tvOS horri esker, bere aplikazio denda propioa besapean iristea ahalbidetu du. Applek badaki telebistaren etorkizuna bertan dauden aplikazioak erabiltzea dela. Egungo telebista adimendunek menu geldoak eta ez oso erabilgarriak izaten dituzte eta hor Apple TV berri honek kosk egin nahi du.\nArtikuluaren bide osoa: Mac-ekoa naiz » Apple produktuak » Apple TV » I'm from Mac-eko Apple TV berriaren bideo deskonektatzea\nFaraday Future, Apple-ren Potential Car Company ireki berria\nLangileen bilaketengatik Apple-ren aurkako demanda baztertu zen


Eskolako liburutegian, Ikastetxearen baliabide informatiboak antolatu eta zentralizatzen dira. Liburutegia ikastetxearen Hezkuntza Proiektuaren esanetara dago eta bizitza pedagogikoan eta eskola-elkarte kulturalean murgilduta dauden pertsonek osatzen dute. Administrazioak, horretaz arduratzeko, irakasleak izendatzen dituzte, baina aurretik Ikastetxeak proiektua aurkezten du.\nLiburutegiak sarrera erraza eta zabala du. Gune batzuk ditu: irakurgela, ikasgela, internetera eta beste ikusentzutezko baliabide batzuetara sarbidea duen ikertzeko gela eta taldekako lana egiteko gunea, horrela, erabiltzaile guztien beharrak beteko dira.\nLiburutegiak eskolako orduetan eta eskolaz kanpoko orduetan irekita dago. Ikasturte Hasierako Karpetan kurtso bakoitzari dagokion ordutegia azaltzen da.\nEskolako orduetan ikasleek haien tutoreekin erabil dezakete.\nEskolaz kanpoko orduetan Ikastetxeko ikasle guztientzat dago irekita baina Haur Hezkuntzako umeak eta Lehen Hezkuntzako lehen ziklokoak nagusi batek lagunduta joan behar dira.\nMarkatzen diren lan-helburuak hauek dira:\nDokumentazio-zentroan eta Multimendia Baliabideetan eraikitzea.\nIrakurlea motibatzea eta irakurmena ondo pasatzeko eta informazioa lortzeko bitartekoa bihurtzea.\nIkasteko, ikertzeko eta informazioa erabiltzeko eta norberak ikasteko ohiturak garatzea.\nTeknologia berrien ezarpena eta erabilpena irakatsi-ikasi prozesuan oinarrizko baliabidea izatea.\nEragile integratzailea eta konpentsatzailea izan eskola-elkarte guztien desberdintasun kultural, ekonomiko eta sozialen aurrean.\nFamiliak tartean sartu eta haiekin lan egin, gure ikasleen irakurle ohitura indartzeko.\nGiro kultural bizia indartzeko, liburutegia dagoen inguruarekin lan egin.\nBeste zerbitzu batzuekin eta Eskolaz kanpoko informazio-sare batzuekin lotura bagina bezala aritu; beste Ikastetxe eta Eskolako Liburutegi edo Liburutegi Publikoekin trukaketa eta kolaborazio sareak sortzeko.


Aldundiak A-15 autobidearen egoeraren berri emango du Telegram bidez - Artikulua - Gipuzkoa ETORKIZUNA ORAIN\nAldundiak A-15 autobidearen egoeraren berri emango du Telegram bidez\n“ELURRA A-15 NIEVE” kanalera gehituta, elur arriskua dagoenean, autobidea zabalik edo itxita dagoen jakin ahalko da.\nGipuzkoako Foru Aldundiak Telegram taldea sortu du, elur arriskua dagoenean, A-15 autobidea zabalik edo itxita dagoen jakin ahal izateko, momentu oro.\nTelegram kontua izanez gero, lupa sakatuz “ELURRA A-15” bilatu besterik ez dago, eta kontua ez dutenek ondorengo lotunetik ere sar daitezke: https://t.me/elurraA15nieve\nKanala publikoa da, edozeinek jarraitu dezake taldea (Telegrameko kontua izanez gero), eta edozein momentuan utzi daiteke jarraitzeari, baita ere.\nGipuzkoako Foru Aldundiak herritarrei gogorarazi nahi du 700 metrotik behera elurra hasten denean A-15 autobidea itxi egingo dela bi noranzkoetan, Andoaingo lotunetik Berastegiko lotuneraino, Gipuzkoako zatian.\nErrepidea ez da itxiko elurra hasi arte. Errepideko langileek eta zirkulazioa arautzen duten agenteek adostuko dute A-15 errepidea ixteko unea. Eta irekitzeko, berdin jokatuko da: elurra gutxitu ondoren, lekuan bertan erabakiko da errepidea modu seguruan irekitzeko baldintzak betetzen diren ala ez. Autobidea itxita dagoen denboran, zirkulazioa Berastegitik Tolosarako errepidera desbideratuko da.\nHala ere, A-15a itxita dagoen bitartean, debekatuta egongo da kamioiak GI-2130 errepidetik ibiltzea. N-I errepidea edo Sakanakoa erabili beharko dute Gipuzkoara iristeko edo Nafarroara joateko. Ibilgailu arinek Tolosatik Berastegirako bidea erabili ahal izango dute, eta, ondoren, A-15era sartu Nafarroako noranzkoan. Nafarroako Foruzaingoak eta Ertzaintzak trafikoa bideratzen lagunduko dute.


DONOSTIA. Konzentrazioa: "Palestinarekin elkartasuna. Mayumanari boikota!" Martxoak 21, ostirala, Kursaalen 19:30tan\n[Palestinarekin Elkartasuna] Mayumana elkartearen frankiziak Israeldar ejerzituak 1948an mapatik ezabaturiko Jaffa hiri palestinarrean du bere zentrala. Mayumana eta beste zenbait artista mutu azaltzen dira Israeldar Estatuaren politika genoziden aurrean, harekiko konplizitate argiaren adibide, era berean Israeldar estatutik jasotzen dituzten dirulaguntza oparoek hutsaraziriko hiri palestinarretako etxe zein mezkitak okupatzea ahalbidetzen die.\nIsrael ez da ongi eorria Donostian. Beste hainbat adibideren artean duela zenbait urte Donostiako Victoria Eugenian bertan NOA ongietorria izan ez zen bezala, edota hainbatetan Gasteizen Macabi (saskibaloi taldea) taldea edota Bilbon Europa Legue-ren arira Hapoel Tel Aviv (futbol taldea) izan ez zen bezala. Hildo horretatik daramatza aurrera BDS-ak boikot kanpainak, Nazio Batuen Asanblada Orokorreko Lehendakariaren sostenguarenpean.\nBoikotaren kanpaina, Desinbertsio eta Santzioak Israelgo Estatuaren aurka, indarkeria zantzurik gabeko mundu mailako kanpaina honen funtsa palestinar herriaren eskubideen defentsa den einean, Israeli Nazioarteko Zuzenbidezko arauak bete ditzan erreklamatzea du helburu, besteak beste: Palestinar lurretako okupazio militarraren amaiera, Harresiaren eraistea, arrazakeriaren amaiera, Gazako setioaren amaiera eta Errefuxiatuen itzulera eskubidea.\nInformazio gehiago: BDS Movement


Autismoa eta konfinamendua, kalera irtetzeko beharra eta etxean geratzeko nahia - Laudio - Aiaraldea.eus\nAutismoa eta konfinamendua, kalera irtetzeko beharra eta etxean geratzeko nahia\nJulen Solaun Martinez 2020-05-03 12:00\nBikendi Artarazek, adibidez, nahiago du etxean geratu kalera irtetea baino. / Esther Diego\nAutismoaren espektroko nahasteak (AEN) dituzten pertsonen artean haien artean erabat desberdinak diren kasuak aurkitu daitezke, pertsona bakoitzak behar espezifikoak baititu. Bikendi Artaraz gazte laudioarrak, adibidez, ez du etxean geratzeko inolako arazorik izan.\nKalera ateratzeari beldur, kalera ateratzeko beharra. Klasera bueltatu behar ez izatearen poza, etorkizunaren ezjakintasunari beldur. Autismoak sintoma espektro oso zabalak biltzen ditu eta baliteke haien artean kontraesankorrak izatea kasu batzuetan. Berrogeialdian oso entzuna izan da balkoietatik jasandako irainak ekiditeko ama batek autismoa zuen semeari jarritako tira urdinaren kasua, estatu osoan eztabaida digitala bultzatu zuena. Baina, nahiz eta bere semeak kalera ateratzeko beharra izan, ez da beti horrela.\nBikendi Artaraz laudioarra, adibidez, etxean geratzeko inolako problemarik ez dituen horietako bat da. Bere amak, Esther Diegok, ziurtatu duenez, “poz-pozik” dago Artaraz, erabat lasai eta “denboraren noziorik gabe”, irakurtzen eta interneten murgilduta pasatzen ditu eguneko ordu gehienak. Dena den, goizero klase telematikoak eman behar ditu eta arratsaldeetan bizikleta estatikoan kirola egiteko ohitura hartu du, “behartu dudalako, baina” zehazten du Diegok. Semea izatea ere gogorra da zenbaitetan.\nAutismoa duten pertsonen artean dagoen kalera irtetearen edo etxean geratzearen arteko dikotomia horren inguruan ere mintzatu da Raquel Sedano Apnabiko (Bizkaiko autismo elkartea) psikologoa. Batzuek kalera irteteko beharra sentitzen dutela dio, "este batzuek, ordea, etxean geratzea dute nahiago". Arrazoiak, ugari. Artaraz eroso sentitzen da, baina beste askok beldurra dute teilatupean geratzeko arrazoi nagusi, arauak apurtzeko beldurra kasu. Noski, autismoaren sintometako bat pentsamolde zurruna da, arauak erabat betetzeko daude haientzat.\nErrutinak mantentzea funtsezkoa da autismoa duten pertsonentzat, aldaketek antsietatea eta ezinegona sor dezakete. Berrogeialdiaren lehenengo edo bi asteetan asko izan ziren bat-batean tokiz kanpo aurkitu zirenak, Sedanok adierazi arabera. Epe hori igaro eta gero, errutina berriak hartzen hasi ziren, etorkizuna kontrolpean mantentzen saiatzeko beharrarekin.\nPentsamolde zurruntasun horrek hainbat egoera erabat ez ulertzea eragiten du ere. Esaterako, kaleko arropak etxean janztea gomendatzen dute Apnabitik. “Malgutasun faltak lana zailtzen die, askok aktibitateak pertsona konkretu batera edo egoera konkretu batera lotzen dituztelako”. Teknologia berriek hainbat onura dituzte konfinamendu egoeran, baina pantailekiko gehiegizko esposizioa ere kaltegarria da; hau erregulatzea oso garrantzitsua da haien egonkortasuna bermatzen saiatzeko. Kontrola galtzeak berrogeialdia amaitzean erabateko joera aldaketa sortzea eragingo luke.\nErrutinak finkatzeko behar horrek berebiziko garrantzia du umeen kasuan. Bakarkako eta familiako aisialdi ekintzak eta kirola egiteko ohitura hartzea gomendatu ohi du psikologoak, baita kontaktu soziala mantentzen saiatzea ere. Dena den, konfinamenduaren luzapenak beste motatako emozioak sortzen hasia dela gehitu du: “Beldurra, ezinegona, ezjakintasuna, tristura eta abar”. Noski, pertsonaren arabera sintoma hauek bortitzagoak ala leunagoak izango dira, baina haserrealdiak eta jokabide bortitzagoak izaten hasiak diren hainbat ume tratatu behar izan dituzte Apnabin.\nHaien ongizaterako gakoetako bat da, beraz, egoera kontrolpean dutela sentitzea. Artarazen lasaitasunaren arrazoietako bat, esaterako, kalera atera ez izana dela uste du bere amak. Ez ditu maskarekin babestutako aurpegiak oraindik ikusi, ezta latex eskularruekin tapatutako eskuak ere. Gurasoek ez dakite zer motatako erreakzioa izango duen semeak: “Baliteke izutzea, edo barre egitea, baina ez dakigu zehatz mehatz zer motatako erreakzioa izango duen, egoera erabat berria baita denontzako”. Urduriegi jartzean bere buruaren kontra jotzen du Artarazek, atzamar bat tenkatzen du eta mihia koskatzen du, haragi bizitan utzi arte. Kontrola berreskuratzeko era bat da berarentzako, gorputzarekiko kontaktua bermatzeko modu bat.\nZurruntasun horren barruan, ohiturak apurtzeko beharra ere badago zenbaitetan. Hor, Apnabiko psikologoaren esanetan, oso baliabide ona da kalera irteteko aukera izatea. Hala ere, askotan, lehenengo paragrafoan aipatutako faktore bat sartzen da jokoan: Jendearen beldurra. Beldur horrek balkoietatik kalean ibiltzen zeuden pertsonak iraintzea ekarri du, adibidez. Noski, irainak jasotzea kaltegarria izan daiteke autismoa duten ibiltarientzako, antsietatea eta beldurra handituta.\nEgun batzuk geroago, Artaraz etxetik irten behar izan da ospitalera joateko, osasun berrikuspena egitera. Arrisku taldekoa denez (bihotzeko eta giltzurruneko arazoak ditu), maskara jarri behar izan du, nahi eta nahiz ez. Hala ere, ondo hartu duela eta inolako kexarik jarri ez duela komentatu du Diegok. Artarazek, bestalde, etxean geratu nahi duela gehitu du, ez duela kalera bueltatzeko gogorik. Kalean ez da izutu, baina badaezpada nahiago du etxean goxo egon.


Bergaran egin dute bilkura Gipuzkoako Batzar Nagusiek - Bergara - Goiena.eus\nBergaran egin dute bilkura Gipuzkoako Batzar Nagusiek\nMaider Arregi 2020-07-02 15:12\nUrtero uztailaren 2an egiten den Gipuzkoako Batzar Nagusietako osoko bilkura ibiltaria Bergaran egin dute. Bilkura aurretik, ordea, Bergarako ohorezko udal liburuan sinatu dute Markel Olano Gipuzkoako diputatu nagusiak, Gorka Artola Bergarako alkateak eta Xabier Ezeizabarrena Batzar Nagusietako lehendakariak.\nGipuzkoako Batzar Nagusietako bilkura ibiltariak Bergaran egin du oporraldiaren aurretik, uztailaren 2an, egin ohi duen osoko bilkura. Osasun neurri zorrotzen baitan, aurten hamazazpi batzarkide etorri dira soilik, eta San Martin plazan harrera egin diete aurreskuarekin. Ondoren, osoko bilkurako sarreran udaleko ohorezko liburua sinatu dute Markel Olano Gipuzkoako diputatu nagusiak, Gorka Artola Bergarako alkateak eta Xabier Ezeizabarrena Batzar Nagusietako lehendakariak.\nOsoko bilkura COVID-19a presente izan duen ekitaldi solemnea izan da, eta hasiera eman diote gaitzak jota hil direnen omenezko minutu bateko isilunearekin eman zaio.\nXabier Ezeizabarrenak zein Gorka Artolak, Bergarako historia izan dute gogoan. Ilustrazioak zein industrializaziorako bideak Bergarako herrian izan duten nagusitasuna aintzat hartu dute.\nEzeizabarrena lehendakariak, irailetik aurrera, gizarte babesari eustea dutela erronka azpimarratu du. Eta Artola alkateak adierazi du Gipuzkoako lurralde historikoaren batasuna aldarrikatzeko sasoia dela. Markel Olano diputatuak, aldiz, gipuzkoarren lurralde oreka azpimarratu gura izan du.\n2021eko osoko bilkura ibiltaria Mutrikun egingo dela iragarri dute.\nZerbitzu publiko guztiak, publiko eta indartsu lelopean LABek elkarretaratzea egin du San Martin plazan. Juan Karlos Izagirre batzarkidea gerturatu zaie eta LABeko kideekin izan da osoko bilkura aurretik.\nBatzar Nagusien osoko bilkura ibiltaria\nAitziber Aranburuzabala Juldain uzt 02 Bergara\nUrtero uztailaren 2an egiten den Gipuzkoako Batzar Nagusietako osoko bilkura ibiltaria Bergaran egin dute. Bilkura aurretik, ordea, Bergarako ohore...


Goi tentsioko linearen proiektua hilabete honetan aurkeztuko dute Madrilen | Berria.eus\nGoi tentsioko linearen proiektua hilabete honetan aurkeztuko dute Madrilen\nLarunbat honetarako '400 kilovolt, 400 minutu' topagunea antolatu du Autopista Elektrikorik Ez taldeak\nAutopista Elektrikorik Ez plataformako kideak, atzo, Iruñean. IDOIA ZABALETA / ARGAZKI PRESS\n2013-04-11 / Urtzi Urkizu 0\nEzkio-Itsaso (Gipuzkoa) eta Deikaztelu (Nafarroa) herrien artean egin nahi duten goi tentsioko linearen proiektuak aurrera jarraitzen du. REE Red Electrica de España enpresak tramitatu egin du proiektua, eta hilabete honetan bertan aurkeztuko du Espainiako Industria eta Energia Ministerioan.Proiektuak eragingo dituen kalteak salatu zituen atzo Iruñean Autopista Elektrikorik Ez plataformak —kaltetutako 200 herritik gora daude plataforman—. REEk bilera bat eskatu zuen kaltetuak izango diren herrietako alkateekin, proiektuaren berri emateko. «Bileran parte hartzea onartu genuen, aurka gaudela adierazteko. Eta, bestalde, arlo teknikoko kontu batzuez hitz egiteko», esan du Alberto Frias plataformako kideak.Kaltetutako herrien iritziz, REEk «aurpegia zuritu» nahi izan du bilerekin. «Ez dago eperik Espainiako Energia Ministerioak herriei informazioa eskaintzeko. Tramitazioaren kontua garrantzitsua da, REEk onartzen baitu linea ez dela beharrezkoa epe laburrean. Baina epe luzerako nahiari egiten dio erreferentzia».2014ko udarako, sektore energetikoaren plan berria onartuko du Espainiako Gobernuak. «Eta hor ager daiteke linea hau, ala ez. Gure ustez, linearen asmoa ez da pasatzen den eskualdeak energiaz hornitzea, baizik eta energia esportatzea». REE enpresa pribatua da, egun «irabazi handiak» ditu. «Iaz Espainiatik kanpoko esportazioak %78 handitu zituen», azaldu du Friasek.Europako Batasunak goi tentsioko lineatan alde bakoitzean 400 metroko babesgunea errespetatzeko eskatzen du. «Enpresak, ordea, esaten du hori gomendio bat baino ez dela eta legeak bederatzi metroko muga ezartzen duela bakarrik. Esaten ari dira ez dutela Europako gomendioa errespetatuko, fisikoki ezinezkoa delako».Friasen arabera, tramitatu behar duten proiektuak ez du justifikazio legalik. «Gainera, prozesua aurrera eramango dute, plan energetikoaren aurretik».Erreniega inguruan azkeneko hilabeteetan izan diren lurrikarak ez ditu aintzat hartu REEk. «80 metroko dorreak jartzeko asmoa dute egonkorrak ez diren lurretan. Horrek erakusten du zer kalitate tekniko gutxi duen enpresak egindako ikerketak».Etzi, informazio topaketaLarunbaterako, Iruñeko Gazteluko plazan 400 kilovolt, 400 minutu topagunea antolatu du Autopista Elektrikorik Ez plataformak. Ekitaldi nagusia 12:30ean hasiko da. «Kaltetutako herrientzat informazio topaleku bat izatea nahi dugu ekintzak. Era berean, inguruko gizarte mugimendu eta sindikatuekin solas egiteko gune bilakatzea nahi dugu», iragarri du Friasek. Eragile horietako ordezkariei txosten bat emango diete plataformako ordezkariek, proiektuaren hainbat ikuspegi azaltzeko.«Guretzat mobilizazio egun bat izango da. Goi tentsioko linearen ondorioz kalteak izango dituzten lau eskualdeetako ordezkariak ekintzan izango dira: Iruñerria, Lizarraldea, Sakana eta Goierri». Goi tentsioko lineak eskualde horietan izango duen eragina aztertuko dute, gizarte, ekonomia, turismo eta osasun ikuspegietatik.\nBurua eta makina, bat\nPertsonen trafikoa gaitzetsi du EAEko Arartekoak\nBoisetik Boisera, norabide bi\nEuskal diasporaren jaialdi erraldoiak 45.000 lagunetik gora bilduko ditu Idahoko hiriburuan euskal kulturaren inguruan. 500 inguru dira Euskal Herritik joan direnak. Iñigo Urkullu lehendakaria ere gaur iritsi da, eta "giro ezin hobearekin" egin du topo lehen egunean.\tZerua ilun, baina kantuak alai\nHasi dira Baionako bestak. Guillen Hiribarren Itsasuko bertsolariak bestei hasiera emateko bertsoa kantatu du. Herriko etxeko balkoian izan dira, halaber, Baionan Kantuz abesbatzako kideak; 'Kantaleon' liburuaren 20. urtemuga aipatu dute. Giltzak Aviron Bayonnais errugbi taldeko hiru jokalarik bota dituzte.\tCAFek laurden bat jaitsi ditu irabaziak lehen seihilekoan\nInoizko lan zorro handiena dauka Beasaingo trengileak, 5.396 milioi euroko baliokoa, baina fakturazioa %10etik gora jaitsi da iazko ekainarekin alderatuta, 660 milioi arte.\tGehien irakurriak\nNola azaldu koadro bat zaldi bati\nBBK eta Vitaleko batzarkideentzako gutun irekia\nAmnistiaren aldeko talde batek hainbat mobilizazio antolatu ditu\nUrkullu, Idahoko agintariekin\nZentzurik ez duena


FEMMES – Hortzmuga Teatroa\nBizitzak bizkar ematen badizu… ikutu iezaiozue ipurdia. Hitzok esan eta akabo, Reme hil egin zen. Orduztik, hiru besterik ez dira geratzen; hiru lagun, hiru atso, egunean eguneko hiru andre heroi. Harrezkeroztik, eta laguna izandakoa omendu nahiean, direna, izan nahi zutena eta sekula izan ez zirena erakutsi eta lau haizetara zabaltzen hasi dira. Esnatzeko garaia heldu da, erlojuak sinkronizatu eta ekintzarako sasoia. Iritsi da FEMMES unea.\nFEMMESlaurogei urteko hiru atsoren aldarrikapen-kantua da, heriotzari adarretatik hartu eta bizitzari barre egiten diotenak; betiere, ironiaz eta umorez beterik baina, baita ere, adarra jotzeko gogo biziz. Emakume iraultzaileak dira baina gizatasunez jantziak, kalera atera eta protesta zoroen eta zentzugabeko metodo ergelen bitartez ikuslegoa zirikatzeko prest.\nEszena zuzendaria: Gorka Ganso, Txubio Fernandez de Jauregi.\ninfo@hortzmuga.com / +34 697 894 074\ninternational@hortzmuga.com / +34 639 702 767\nIraupena: 60 min inguru\nDiziplina: Clown, kale antzerki ibiltaria.\nPubliko mota: Edozein adinetako ikusleak.\nIspilu eta komuna dituen kamerino bat.\nIkuskizunak ez du beharrizan tekniko zehatzik eskatzen, ezta muntaketa eta desmuntaketarik ere.\n150 metroko ibilbidea gutxi gorabehera, antolatzailearekin adosteko.


Ander Casado: "Gizarteak ez dizkie besteen eskubideak bermatzen" - Txintxarri.eus\nAnder Casado: "Gizarteak ez dizkie besteen eskubideak bermatzen"\nmaddi-noriega 2017-12-22 14:19\nAtzegi elkarteko gazte talde batekin aisiako boluntario gisa ari da lasarteoriarra orain hiru urte eta erdiaz geroztik. Gazteekin sortzen diren harremanak eta beste hainbat gai ekarri ditu gogora\nBoluntariotzan badu esperientzia Ander Casado (Lasarte-Oria, 1995) herritarrak. Gazte atzerritar talde bati euskara irakasten aritu zen lehenik, eta udako kanpaldietan ere bizi izan ditu esperientzia bat baino gehiago. Orain hiru urte eta erdi Atzegiko (Adimen urriko pertsonen aldeko Gipuzkoako elkartea) boluntariotza probatzera animatu zen, eta bertan jarraitzen du oraindik ere. Gustura dabilela aitortu dio txintxarriri, eta esperientziaren berri eman dio.\nOrain zenbat urte hasi zinen Atzegin boluntario gisa?\nHiru urte eta erdi daramatzat Atzegin boluntario gisa.\nNola animatu zinen bertan hastera? Zerk bultzatuta?\nDown sindromea duen lagun bat daukagu, eta txikitatik ezagutu dugu errealitate hori. Horrela, lagun horren arreba eta nire arreba, Atzegin boluntario lanetan hasi ziren ni baino urtebete lehenago, eta beraiek animatuta, udako oporraldi batzuetan parte hartu nuen lehenengoz Atzegin.\nLehenagotik beste esperientziaren bat edo bizi izan al duzu?\nBoluntario lanetan aritu naiz bai, baina beste esparruetan, ez aniztasun funtzionala duten pertsonekin. Gazte atzerritar talde bati euskara klaseak ematen aritu naiz elkarte batean.\nLasarte-Orian bada Atzegin aritzen den beste boluntariorik?\nBai. Zehazki Lasarte-Oriatik zenbat ari garen Atzegin ez dakit, baina nire inguruan lau pertsona gutxienez badabiltza.\nNolako esperientzia da Atzegiko boluntario izatearena?\nEngantxatu egiten zaituen esperientzia da Atzegiko boluntario izatea. Lehenengo aldiz probatzera joan eta lehen esperientzia hori bizi ondoren, gehiagorako gogoz amaitzen duzu. Udarako oporraldia izaten da Atzegirekin lehen esperientzia bat bizitzeko aukera, eta normalean, gehiagorako gogoz amaitzen denez, hortik aurrera hasten da asteroko, asteburu edo dena delako maiztasuneko boluntariotza.\nOso esperientzia politak izaten dira, gazteak oso jatorrak dira eta askotan, guk ematen diegunarekin alderatuta, bueltatzen diguten guztia izugarria da.\nZein profil motarekin aritzen zarete? Gazteak, helduak…\nAdin guztietako pertsonak biltzen dira Atzegin. Gu aisialdian aritzen garenez, gazteekin aritzen gara gehienetan, baina adin askotako pertsonak osatzen dugu Atzegi. Oporraldietan, berriz, adin guztietako parte hartzaileekin aritzea egokitu izan zait.\nLarunbatetan ere taldetxo batekin aritzen naiz, eta horiek guztiak 18 urte baino gutxiago dituzte. Lasarte-Orian Atzegin aritzen diren sei gazte daude.\nTaldeak egiterako orduan adina kontuan hartzen da, bai, baina izaeraren arabera egin ohi dira taldetxoak. Bakoitzaren gustuak-eta kontuan hartuz.\nNolako harremanak sortzen dira horien eta boluntarioen artean?\nOso harreman politak sortzen dira. Beraiekin egon ostean, elkarrekin jarraitzeko gogoz bueltatzen gara etxera, eta edozein aitzakia nahikoa izaten da bereiekin elkartu eta edozer egiteko.\nMaitasun asko eskaintzen digute. Norbait sentimendu aldetik hotzagoa bada ere, ematen diguten maitasunarekin naturalago sortzen da sentimenduen azaleratzea.\nBeste edozeren aurretik, lagunak gara. Askotan begirale izatearen sentsazioa ere galdu egiten dugu. Oso harreman naturalak sortzen dira gure artean.\nEta pentsatzekoa da boluntario talde huts bat baino gehiago zaretela. Lagun talde bat osatzen al duzue?\nBai, sare antzeko bat sortzen da, eta Atzegiko ekintzetatik aparte elkartzen gara urtean zehar elkar ikusi eta gauza asko egiteko.\nAtzegiko partaideekin oso harreman politak eta estuak sortzen dira. Esaterako, Lasarte-Oriako partaideekin elkartu izan gara Atzegiko ekintzetatik kanpo eta egin izan ditugu elkarrekin hainbat gauza; herriko festetan atera izan gara, adibidez.\nZenbatero biltzen zarete?\nAstero, larunbatero Txolarte izeneko programa bat eskaintzen da. Kuadrillen antzeko hamabost pertsonako taldetxoak dira Txolarteak, eta larunbat arratsaldetan elkartzen gara planak egiteko. Urtean zehar programazio bat zehazten da.\nAsterokoaz gain, udaran, Aste Santutan eta Gabonetan oporretara joaten gara, eta horretaz gain urtean bi asteburutan irteerak egiten ditugu. Gazteek oso gustura parte hartzen dute normalean.\nZein da zehazki zure eginbeharra Atzegin? Zein plan egiten dituzue? Askotan pentsatu ohi dugu laguntza ematera doazela boluntarioak, ezta? Baina kanpainaren aurkezpenean adierazi zenuen zuek ez zoaztela gazte horiei laguntza ematera…\nAtzegiko aisialdi alorreko begiralea naiz ni. Bakoitzak funtzionatzeko modu ezberdina dugu. Ni nire taldearekin elkartzen naiz, eta lagun artean egiten ditugu ekintzak. Boluntariotzaren okerreko pertzepzioa oso zabalduta dago: boluntarioak partaideei laguntza ematera goazela uste dute askok, eta nik ez dut uste hala denik. Eguneroko gauzak egiteko gaitasuna dute, eta hori ikustarazteko aukera eman behar zaie. Gauza horiek elkartrukatzeko gaude gu beraiekin.\nNire eginkizuna beraiekin igarotzen ditugun momentuez gozatzea da. Noski, momenturen batean boluntarioon laguntza behar badute, hor egongo gara, baina lagun moduan momentuak konpartitzea da gure eginkizuna.\nTxolarte bakoitzak koordinatzaile bat edo bi izaten ditu. Koordinatzaile horiek urteko programa egiten dute, eta Txolarte bakoitzaren arabera, programazio hori parte hartzaileekin partekatzen da. Aldaketaren bat egin nahi bada edo beste zerbait gehitu nahi bada badago aukera, baina hori taldearen arabera izaten da.\nNormalean urte erdiko plangintza egiten da: urtarrilera arte bat, eta urtarriletik aurrera beste bat.\nBoluntariotza lanak ere ezinbesteko konpromisoa dakar.\nBai, noski. Beste edozertarako behar den adina konpromiso eskatzen du boluntariotzak ere.\nZer eskaintzen diezue boluntarioek gazteei, eta eurek zuei?\nGuztia eskertzen digute. Gu askotan harrituta geratzen gara eskerrak ematen dizkigutenean. Ez lukete ezer eskertu behar, alderantziz, guk eskertu beharko genieke eurei. Egunerokotasunean keinu txikien bitartez beraiengandik jasotzen duguna izugarria da. Maitasuna adierazteko ez daukate inolako mugarik. Gu, ordea, hotzagoak gara horretan, ez dugu hain erraz gure maitasuna adierazten. Askoz gardenagoak dira, eta eskaintzen duguna baino mila aldiz gehiago jasotzen dugu bueltan.\nGaur egun gizarteak ez dizkie gainontzekook ditugun eskubideak bermatzen, eta horren aurrean, gertu sentitzen gaituztenoi dena ematen digute. Egun aldatzen ari da egoera, orain hogeita bost urte egoera ezkutukoagoa bazen ere, egun lagunekin elkartzen dira, ekintzak egiten dituzte, beste edonoren gisara.


Irekia Eusko Jaurlaritza - Gobierno Vasco :: Euskal Herriko agintaritzaren aldizkariak Osakidetzako 2014-2015 Lan Eskaintza Publikoaren Oinarri Orokorrak eta Espezifikoak argitaratu ditu gaur\nEuskal Herriko agintaritzaren aldizkariak…\nProbak udazken honetan egin ahal izango dira\nEskabideak bihartik uztailaren 3ko 14:00 arte bidali daitezke, Osakidetzaren webgunera\nEuskal Herriko Agintaritzaren Aldizkariak gaur argitaratu ditu 2014-2015 Lan Eskaintza Publikoko deialdiaren oinarri orokorrak eta espezifikoak. Lan-eskaintza Osakidetzaren Administrazio Kontseiluak onartu zuen. Guztira, 1.014 lanpostu eskaintzen ditu: hau da, legeriak baimendutako gehienekoa.\nBeraz, bihartik aurrera (ekainak 4), Osakidetzaren lan-eskaintza publikoan parte hartzeko interesa duten guztiek hilabeteko epea dute eskabidea aurkezteko; horretarako, Osakidetzaren webgunean eskabidea online helarazi behar dute.\nLan-eskaintzak zortzi LANBIDE-KATEGORIA hartzen ditu barruan; hain zuzen, lan talde kopurutsuenei dagozkienak: familiako medikuak, pediatrak, erizainak, fisioterapeutak, emaginak, laborategiko teknikariak, erizaintzako laguntzaileak, administrari laguntzaileak eta zeladoreak. Beste kategoriak 2016ko lan-eskaintza publikoan sartuko dira, non beste mila bat lanpostu aurreikusi baitira.\nLANPOSTUEN KOPURUA kategoria bakoitzeko ondorengo hauek dira:\nFamiliako medikua LMAT\nPediatriako medikua LMAT\nLaborategiko teknik. espez.\nEzarritako MERITUEN BAREMOA, berriz, taula honetan jasotzen dena:\nPRESTAKUNTZAIRAKASKUNTZA ETA IKERKUNTZA\nMERITUEN BAREMOA, GUZTIRA\nEUSKARAREN BALORAZIOARI dagokionean:\nI. HE: 180tik 9 puntu, guztirako puntuaziotik % 5\nII. HE: 180tik 18 puntu, guztirako puntuaziotik % 10\nOsakidetzako Zuzendaritzak Oinarri Orokorren proposamena aurkeztu du, 2014-2015eko lan-eskaintzaren bidez Osakidetza-Euskal osasun zerbitzuan estatutu-langile finko bihurtzeko hautaketa-prozesuak eraentzeko. Hauek dira oinarriotako berritasun nagusiak:\nHautaketa-prozesuaren gardentasuna bermatzera zuzenduriko neurriak egituratu dira. Ildo horretatik, Osakidetzako Giza Baliabideen Zuzendaritzak beharrezko bitarteko teknikoak erraztuko ditu, bai eta epaimahai kalifikatzaileen dokumentu, akordio eta akta-laburpenak emango ere, interesdunek aukera izan dezaten alegatu dituzten merituen balioztatzearen xehetasunak ezagutzeko.\nBerme-neurri bat sartu da izangaiek behin-behinekoz esleitu zaien puntu-kopurua berrikusteko eskatu ahal izan dezaten, helmuga aukera duten izangaien behin betiko zerrenda argitaratu aurretik.\nLangileen ordezkari batek epaimahai kalifikatzaileko kide gisa parte hartuko du, bere aldetik.\nGaur, EHAAn oinarriak argitaratzearekin batera, lan-eskaintza deitzeko derrigor eman beharreko beste urrats bat eman du Osakidetzako Zuzendaritza Nagusiak. Lan-eskaintza Zuzendaritzak sindikatuei eginiko eskaintza globalaren zati bat da: eskaintza horrekin batera, 2016rako lan-eskaintza publiko bat sartzen da ere. Guztira, 2.000tik gora lanpostu eskainiko dira; hau da, lanpostu hutsen kopuru osoa. Izan ere, Osakidetzako Zuzendaritzak erabaki du ez duela galduko interesa duten pertsonei milatik gora lanpostu eskaintzeko aukera; hortaz, aurrera jarraitu du, lan-eskaintza publikoa ateratzeko bete beharreko legezko eskakizunak betez.\nOsakidetzako Giza Baliabideen zuzendariak, José María Armentiak, nabarmendu du Osakidetzak aurten eta datorren urtean guztira proposatuko dituen hiru lan-eskaintza publikoak «eskaintza garrantzitsua direla oso, Osakidetzako pertsonala gaztetzeko, eta ikasketak amaitu eta lanean hasi nahi duten euskal gazteen artean osasun-lanpostuen alde egiteko».\nInformazio gehiago hemen: www.osakidetza.euskadi.eushelbidean edo 945006150 telefono zenbakian\nVitoria-Gasteiz, 2015eko ekainaren 3a\nRT @HUAospitalea: El Boletín Oficial del País Vasco Publica hoy las Bases Generales y Específicas de la Oferta Pública de Empleo 2... http:…\nRT @HUAospitalea: Euskal Herriko agintaritzaren aldizkariak Osakidetzako 2014-2015 Lan Eskaintza Publikoaren Oinarri Orokorrak eta... http:…\nEl Boletín Oficial del País Vasco Publica hoy las Bases Generales y Específicas de la Oferta Pública de Empleo 2... http://t.co/eIcnSysoZ8\nEuskal Herriko agintaritzaren aldizkariak Osakidetzako 2014-2015 Lan Eskaintza Publikoaren Oinarri Orokorrak eta... http://t.co/Ke85Mh0cCR\nGiza Baliabideetako Dibisio Korporatiboko zuzendaria (X legealdia)\n2014.eko abenduak 10\nEuskotrenek Urretxun eta Zumarragan Santa Luziako jaietarako autobus zerbitzu berezia eskainiko du\n2013.eko ekainak 21\nDatorren astelehenean Gipuzkoan Euskotreneko autobusen udako ordutegia indarrean sartuko da\n2012.eko ekainak 21\nDatorren astelehenean, ekainaren 25ean, Gipuzkoan EuskoTreneko autobusen udako ordutegiak indarrean sartuko dira\n2012.eko uztailak 09\n2014.eko maiatzak 28\nEpaitegien aginduz familia-elkarguneetara bideratutako mila umetik gora artatu zituen Eusko Jaurlaritzak 2013an\nEuskoTrenek datorren apirilaren 28an tren zerbitzu bereziak eskainiko ditu Trañan, San Prudentzioko jaiak direla eta\n2013.eko apirilak 24\nEuskotrenek datorren apirilaren 27an tren zerbitzu bereziak eskainiko ditu, Trañan San Prudentzioko jaiak direla eta\n2013.eko abenduak 30\nEuskotrenek Gipuzkoan abenduaren 31n eta urtarrilaren 1ean autobusen zerbitzua aldatuko du\n2013.eko abenduak 23\nEuskotrenek Gipuzkoan abenduaren 24an eta 25ean autobusen zerbitzua aldatuko du\n2014.eko abenduak 29\nEuskotrenek Gipuzkoako autobusen zerbitzua aldatuko du abenduaren 31n eta urtarrilaren 1ean